Diari Oficial de la Generalitat Valenciana


Sumari del DOGV 9964, del 24-10-2024 (2024/11036)

RESOLUCIÓ de 4 d'octubre de 2024, de la Direcció General d’Energia i Mines, per la qual s’atorga autorització administrativa prèvia, autorització administrativa de construcció i aprovació del pla de desmantellament i restauració de l’entorn a TM Renovables La Juliana, SL, per a una central fotovoltaica denominada “PFV La Juliana” situada a Almoradí, de potència instal·lada de 21 MW, inclosa la infraestructura d’evacuació d’ús exclusiu, així com la part de connexió a cedir al gestor de la xarxa de distribució. Exp. ATALFE/2020/23.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/11640

CVE
:   ZQGM-E-0099-64135

Data del document
:   04-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Correcció d'errades

*Antecedents*

Sol·Licitud

TM RENOVABLES LA JULIANA, SL, va presentar instància davant del registre telemàtic de la Generalitat Valenciana en data 16/10/2020 amb núm. de registre GVRTE/2020/1525559, en la qual va sol·licitar autorització administrativa prèvia, autorització administrativa de construcció, avaluació d’impacte ambiental i l’aprovació del pla de desmantellament i restauració del terreny i l’entorn afectat, relatius a una central de producció d’energia elèctrica de tecnologia fotovoltaica, denominada «PFV LA JULIANA», de potència nominal 21 MWn i potència dels mòduls fotovoltaics de 31,74 MWp, a situar a Almoradí (Alacant), inclosa la seua infraestructura d’evacuació d’ús exclusiu exclusiva i la part d’infraestructura a cedir al gestor de la xarxa de distribució, així com la declaració d’utilitat pública, en concret, d’esta. També s’ha sol·licitat expressament l’obtenció dels títols habilitadors per a l’afecció de vies pecuàries. Esta central disposa de dos zones, JULIANA 1, de 10 MW, i JULIANA 2, d’11 MW de potència instal·lada respectivament.

D’acord amb les característiques i la ubicació de la instal·lació sol·licitada, esta està sotmesa al procediment integrat d’autorització de centrals fotovoltaiques que s’hagen d’ubicar sobre sòl no urbanitzable, de conformitat amb el que establix el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la reactivació econòmica urgent (d’ara en avant, Decret llei 14/2020). Per a la tramitació d’esta, s’ha incoat per part del Servici Territorial d’Indústria, Energia i Mines d’Alacant (STIEMA, d’ara en avant) l’expedient ATALFE/2020/23.

En diverses dates es fan aportacions voluntàries per part del promotor i s’efectuen requeriments d’esmena per part de l’STIEMA.

Amb data 03/02/2021, en vista de la documentació presentada, s’acorda l’admissió a tràmit pel Servici Territorial citat de les sol·licituds d’autorització administrativa prèvia i de construcció per a les instal·lacions de producció d’energia elèctrica de 10.000 kW (JULIANA 1) i 11.000 kW (JULIANA 2) de potència instal·lada, segons definició vigent en eixe moment, promoguda per TM RENOVABLES LA JULIANA, SL, a situar en el terme municipal d’Almoradí, província d’Alacant, únicament als efectes del que s’estipula en l’article 1.1 del Reial Decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica. Segons el que s’establix en els acords citats d’admissió a tràmit, estes admissions tenen eficàcia retroactiva des del dia 24/12/2020, inclusivament.

Consta en l’expedient la justificació de l’ingrés de la taxa administrativa corresponent al pressupost inicial indicat en la sol·licitud, així com el pagament d’una taxa addicional, a causa de l’augment de pressupost del projecte de la instal·lació finalment autoritzada.

Amb data 16/05/2021 i 16/06/2021 s’efectuen requeriments per part de l’STIEMA. El promotor va respondre amb l’aportació de la documentació requerida.

PRIMERA INFORMACIÓ PÚBLICA (1a IP)

La sol·licitud d’autorització administrativa de la instal·lació i la sol·licitud de declaració d’utilitat pública, en concret, juntament amb la documentació presentada, han sigut objecte d’informació pública durant el termini de trenta (30) dies, als efectes previstos en l’article 23 del Decret llei 14/2020 i en l’article 144 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica en els mitjans següents:

– el *Diari Oficial de la Generalitat Valenciana*  de data 27/08/2021[1]  (DOGV núm. 9161),

– el Butlletí Oficial de la Província d’Alacant de data 04/08/2021[2]  (BOP núm. 146),

– el diari Información de data 23/08/2021.

L’STIEMA, en virtut de l’article 23 del Decret llei 14/2020, va remetre a l’Ajuntament d’Almoradí i l’Ajuntament d’Algorfa perquè fera l’exposició en el tauler d’anuncis, pel mateix període de temps, de la sol·licitud d’autorització i la de reconeixement, en concret, d’utilitat pública esmentada, juntament amb la llista concreta i individualitzada dels béns i drets afectats pel projecte a l’efecte de poder iniciar posteriorment el procediment d’expropiació forçosa del ple domini o per a la imposició de servitud de pas d’energia elèctrica, amb el requeriment que se li remetera una diligència acreditativa de l’exposició una vegada finalitzat el termini corresponent, les quals consten en l’expedient. Consta certificat de l’exposició al públic en el tauler de la seu electrònica de l’Ajuntament d’Almoradí, des de l’11/08/2021 fins al 10/09/2021; i en el tauler de la seu electrònica de l’Ajuntament d’Algorfa, des del 19/08/2021 fins al 19/09/2021.

De la mateixa manera, es va traslladar esta sol·licitud de reconeixement, en concret, d’utilitat pública, a les persones que consten com a titulars dels béns i els drets afectats. Encara que es va intentar notificar a algunes de les persones afectades, este fet no es va poder portar a la pràctica, per la qual cosa, de conformitat amb el que es disposa en l’article 44 de la Llei 39/2015, d’1 d’octubre, del procediment administratiu comú de les administracions públiques, es va publicar la notificació en extracte d’este acte administratiu mitjançant un anunci en el *Boletín Oficial del Estado*, de data 15/11/2021.

Així mateix, la documentació es posa a la disposició del públic en general en la seu electrònica de la Generalitat, en el lloc web

<https://cindi.gva.es/va/web/energia/informacion-publica>  (en valencià) i

<https://cindi.gva.es/es/web/energia/informacion-publica>  (en castellà):

– Projecte. Denominació: Projecte per a la instal·lació fotovoltaica amb connexió a la xarxa elèctrica amb una potència de 31.740 kWp.

– Projecte LSMT-LAMT trifàsica de 66 kV amb inici en STM FV La Juliana i final en els entroncaments a realitzar amb la línia existent denominada línia 66 kV SC Montesinos – Jacarilleta – Rocamora.

– Projecte tècnic d’una subestació de 20/66 kV per a instal·lació solar fotovoltaica de connexió a xarxa d’una potència de 21 MVA.

– Estudi d’integració paisatgística.

– Estudi d’impacte ambiental.

– Memòria justificativa de compliment del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica.

– Pla de desmantellament de la instal·lació i de restauració del terreny i entorn afectat.

– Memòria justificativa de la declaració d’utilitat pública.

– Llista de béns i drets afectats (en annex).

– Sol·licitud de concessió demanial en vies pecuàries.

– Separates del projecte.

AL·LEGACIONS 1a IP

D’acord amb la documentació que consta en l’expedient, durant el tràmit d’informació pública s’han presentat al·legacions per part de l’Associació d’Amics dels Aiguamolls del Sud d’Alacant (AHSA); l’Associació Amics Serra Escalona (ASE); l’Ajuntament d’Algorfa; tres persones jurídiques, i tres persones físiques.

De les al·legacions presentades, consta en l’expedient administratiu que dos d’estes han arribat a acords amb el promotor de la instal·lació i que han aportat l’expedient escrit de desistiment a les al·legacions presentades en este tràmit d’informació pública.

La resta de les al·legacions han sigut contestades per escrit i enviades/notificades, de conformitat amb l’article 83 de la Llei 39/2015, d’1 d’octubre, del procediment administratiu comú de les administracions públiques, als al·legants, tant si són interessats o no en el procediment.

CONDICIONATS 1a IP

Segons el procediment establit reglamentàriament, a fi que en el termini de trenta (30) dies presentaren la conformitat o l’oposició a l’autorització sol·licitada i emeteren, si era el cas, els condicionants tècnics oportuns al projecte tècnic de la instal·lació, es van remetre les separates corresponents del projecte a les administracions, els organismes i les empreses de servici públic o d’interés general, amb béns o drets a càrrec seu que es pogueren vore afectats per esta, i d’esta manera es van rebre els informes següents amb el resultat que, en síntesi, es detallen a continuació:

– Servici Territorial de Cultura i Esport d’Alacant de la Conselleria d’Educació, Cultura i Esport (núm. expedient: A-2021-0720):

Informes desfavorables de dates 22/10/2021 i 12/01/2022.

El promotor presenta escrit de resposta en data 3/02/2022 en el qual manifesta que s’aportarà un nou estudi sobre patrimoni cultural, a redactar d’acord amb la legislació valenciana vigent sobre la matèria.

Informe favorable en matèria de patrimoni cultural (2022-0424-A), de data 14/03/2023, el qual indica, entre altres, que:

«No hi ha afecció al patrimoni cultural en cap de les seues manifestacions per la qual cosa, vistos els preceptes indicats i de conformitat amb els informes dels servicis tècnics, S’INFORMA FAVORABLEMENT, als efectes patrimonials previstos en l’art. 11 de la Llei 4/98, d’11 de juny, del patrimoni cultural valencià, l’EIA «Planta Solar Fotovoltaica La Juliana» i infraestructures d’evacuació, Pol. 5, parc. 48, 50 i 51, d’Almoradí, sempre que es complisquen les mesures correctores i cautelars que puguen afectar el patrimoni arqueològic, etnològic o paleontològic.»

El promotor manifesta conformitat amb l’informe, acceptant els seus condicionats, en data 20/03/2023.

Servici d’Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat (núm. expedient: EP 6140-527 OH/ca):

Informes de dates 3/11/2021, 25/01/2022, 25/03/2022, en el qual indiquen:

«Que requerix l’esmena de la documentació presentada i els requeriments exposats per a l’emissió d’informe favorable en matèria d’Infraestructura Verda i Paisatge que faça viable l’actuació pretesa des del punt de vista de la seua afecció al paisatge.»

Informe favorable de data 06/07/2022, el qual conclou que:

«En primer lloc, s’emet informe favorable en matèria d’infraestructura verda i paisatge en relació a la planta fotovoltaica»

Sempre condicionat a les mesures arreplegades en el primer punt de la part dispositiva d’esta resolució.

«En segon lloc, en relació a la línia d’evacuació:

– No s’emet informe vinculat a l’autorització de la LEV [sic], sinó que esta serà informada quan es presente la documentació del traçat definitiu i característiques, així com justificació del que es requerix en el primer informe d’este Servici.»

– Servici de Planificació de la Direcció General d’Obres Públiques, Transports i Mobilitat Sostenible pertanyent a la Conselleria de Política Territorial, Obres Públiques i Mobilitat:

Informe desfavorable (núm. 60.082-2407) de data 10/12/2021.

El promotor presenta escrit de resposta en data 29/12/2021.

Informe favorable condicionat (núm. 56.361-4946) de data 26/01/2022, el qual conclou que:

«Per tot el que s’ha exposat anteriorment, este Servici de Planificació emet informe FAVORABLE sobre la tramitació de l’Autorització Administrativa Prèvia i Autorització Administrativa de Construcció de la instal·lació de generació elèctrica «PFV LA JULIANA» i infraestructures d’evacuació referent a infraestructures públiques de transport de titularitat autonòmica. CONDICIONAT a:

• Compliment de les al·legacions remeses pel promotor sobre expedient per a la realització d’este informe.

• Com que les modificacions de millora de l’accés al camí de domini públic des de la carretera CV-920 es realitzen únicament a un costat del camí, compromís del promotor de fer ús de l’accés únicament per a vehicles que provinguen i es dirigisquen sentit Benijófar-accés autovia AP-7 des de la carretera CV-920.»

El promotor manifesta conformitat amb l’informe, acceptant els seus condicionats, i expressant el seu compromís a respectar-los, en data 28/02/2022.

– Direcció General de Medi Natural i Avaluació Ambiental pertanyent a la Conselleria d’Agricultura, Desenvolupament Rural, Emergència Climàtica i Transició Ecològica:

Informe (C-150/2021), de data 21/12/2021, en el qual no presenta oposició a la central fotovoltaica i la seua línia d’evacuació i establix els condicionats a respectar per estes.

El promotor presenta escrit de resposta en data 3/02/2022 per a formular objeccions i/o atendre les observacions realitzades en l’informe mencionat de la Direcció General de Medi Natural i Avaluació Ambiental.

No consta nova resposta per part de la Direcció General de Medi Natural i Avaluació Ambiental a la sol·licitud efectuada en este tràmit d’informació pública.

– Servici de Gestió Territorial de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat:

Informe favorable condicionat (21372\_03015\_IR FTV) de data 27/01/2022, en el qual s’establix que la línia d’evacuació està puntualment afectada per risc d’inundació.

El promotor presenta escrit de resposta en data 4/03/2022 per a formular objeccions i/o atendre les observacions realitzades en l’informe mencionat del Servici de Gestió Territorial de la Direcció General de Política Territorial i Paisatge

Informe (21985\_03015\_IR FTV aleg.) de data 28/03/2022 en el qual es ratifica en l’informe emés.

El promotor manifesta conformitat amb l’informe en data 12/04/2022 i es compromet a presentar nova documentació amb les modificacions en el traçat de la línia d’evacuació, una vegada consensuat amb els afectats després de l’exposició pública.

– Comissaria d’Aigües de la Confederació Hidrogràfica del Segura, OA del Ministeri per a la Transició Ecològica i el Repte Demogràfic:

Informe (LYX-1784/2021) de data 30/03/2022, en el qual s’indica, entre altres, que, en l’àmbit d’actuació de la planta solar, s’ha identificat afecció al llit de domini públic hidràulic (DPH) «Barranco de Calderón», localitzat en la part est de la planta JULIANA 2, confrontant amb esta, i es requerix al promotor de la instal·lació solar una sèrie de documentació a aportar en el corresponent expedient d’autorització de l’organisme citat.

El promotor presenta escrit en data 4/05/2022 indicant que se sol·licitarà l’autorització d’encreuaments de la línia, que s’està preparant l’estudi hidrològic-hidràulic i que es compliran la resta d’observacions realitzades en l’informe mencionat.

Una vegada traslladat este escrit en data 30/05/2022 a la Confederació Hidrogràfica del Segura, OA, no consta nova resposta per part d’esta a la sol·licitud efectuada en este tràmit d’informació pública.

Les següents administracions públiques, organismes i empreses de servici públic o de servicis d’interés econòmic general no han contestat a la sol·licitud efectuada: Ajuntament d’Almoradí, Ajuntament d’Algorfa, i-DE Redes Eléctricas Inteligentes, SAU, per la qual cosa, una vegada transcorregut el termini concedit, s’entén que no hi ha cap objecció a les autoritzacions.

ADAPTACIÓ A CONDICIONATS 1a IP

A causa dels condicionants indicats pels diversos organismes, així com per les al·legacions formulades en el primer tràmit d’informació pública, i després de requeriment de l’STIEMA al titular de la instal·lació en data 14/07/2022, el promotor presenta projecte modificat de la instal·lació, juntament amb nova documentació, en dates 3, 5 i 29 d’agost i 9 de setembre de 2022.

Pel fet que les modificacions es consideren substancials, segons l’article 115.3 del Reial decret 1955/2000, d’1 de desembre, per la variació i el soterrament íntegre del traçat de la línia d’evacuació, s’ha de realitzar nova informació pública del projecte, a més de les consultes corresponents als òrgans afectats per a la modificació realitzada.

SEGONA INFORMACIÓ PÚBLICA (2a IP)

La sol·licitud d’autorització administrativa de la instal·lació i la sol·licitud de declaració d’utilitat pública, en concret, juntament amb la documentació presentada han sigut objecte de nova informació pública durant el termini de quinze (15) dies, als efectes previstos en l’article 23 del Decret llei 14/2020, en l’article 144 del Reial decret 1955/2000, d’1 de desembre, en els mitjans següents:

– el *Diari Oficial de la Generalitat Valenciana*  de data 16/12/2022[3]  (DOGV núm. 9491),

– el Butlletí Oficial de la Província d’Alacant de data 16/12/2022[4]  (BOPA núm. 238) i

– el diari Información de dates 24/12/2022 i 25/12/2022.

L’STIEMA, en virtut de l’article 23 del Decret llei 14/2020, va remetre a l’Ajuntament d’Almoradí i l’Ajuntament d’Algorfa perquè fera l’exposició en el tauler d’anuncis, pel mateix període de temps, la sol·licitud d’autorització i la de reconeixement, en concret, d’utilitat pública esmentada, juntament amb la llista concreta i individualitzada dels béns i drets afectats pel projecte a l’efecte de poder iniciar posteriorment el procediment d’expropiació forçosa del ple domini o per a la imposició de servitud de pas d’energia elèctrica, amb el requeriment que se li remetera una diligència acreditativa de l’exposició una vegada finalitzat el termini corresponent, les quals consten en l’expedient. Consta certificat de l’exposició al públic en el tauler de la seu electrònica de l’Ajuntament d’Almoradí, des del 26/12/2022 fins al 17/01/2023; i en el tauler de la seu electrònica de l’Ajuntament d’Algorfa, des del 08/02/2023 fins al 28/02/2023.

De la mateixa manera, es va traslladar esta sol·licitud de reconeixement, en concret, d’utilitat pública, a les persones que consten com a titulars dels béns i els drets afectats. Encara que es va intentar notificar a algunes de les persones afectades, este fet no es va poder portar a la pràctica, per la qual cosa, de conformitat amb el que es disposa en l’article 44 de la Llei 39/2015, d’1 d’octubre, del procediment administratiu comú de les administracions públiques, es va publicar la notificació en extracte d’este acte administratiu mitjançant un anunci en el *Boletín Oficial del Estado*, de data 10/02/2023.

Així mateix, es posa la documentació a la disposició del públic en general en la seu electrònica de la Generalitat, en el lloc web

<https://cindi.gva.es/va/web/energia/informacion-publica>  (en valencià) i

<https://cindi.gva.es/es/web/energia/informacion-publica>  (en castellà).

La documentació aportada, que es va sotmetre a informació pública, és la següent:

– Projecte planta generadora. Denominació: «Projecte per a la instal·lació fotovoltaica amb connexió a la xarxa elèctrica amb una potència de 31.740 kWp».

– Projecte subestació elèctrica. Denominació: «Projecte tècnic d’una subestació de 20/66 kV per a instal·lació solar fotovoltaica de connexió a xarxa d’una potència de 21 MVA».

– Projecte línia d’evacuació. Denominació: «Projecte LSMT trifàsica de 66 kV amb inici en STM FV La Juliana i final en els entroncaments a realitzar amb l’existent línia denominada «Línia 66 kV SC Montesinos – Jacarilleta – Rocamora».

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectat.

– plec general de normes de seguretat en prevenció d’incendis forestals.

– Documentació per a l’ocupació de vies pecuàries.

– Separates del projecte.

AL·LEGACIONS 2a IP

D’acord amb la documentació que obra en l’expedient, durant el tràmit de la segona informació pública, s’han presentat al·legacions per part de l’Associació d’Amics dels Aiguamolls del Sud d’Alacant (AHSA); l’Associació Amics Serra Escalona (ASE); dos persones jurídiques, i una persona física.

De les al·legacions presentades, consta en l’expedient administratiu que tres d’estes han arribat a acords amb el promotor de la instal·lació i que han aportat l’expedient escrit de desistiment a les al·legacions presentades en este tràmit d’informació pública.

La resta de les al·legacions han sigut contestades per escrit i enviades/notificades, de conformitat amb l’article 83 de la Llei 39/2015, d’1 d’octubre, del procediment administratiu comú de les administracions públiques, als al·legants, tant si són interessats o no en el procediment.

CONDICIONATS 2a IP

D’acord amb el procediment establit reglamentàriament, a fi que en el termini de quinze (15) dies presentaren la conformitat o l’oposició a l’autorització sol·licitada i emeteren, si era procedent, els condicionats tècnics oportuns al projecte tècnic de la instal·lació, es van remetre les separates corresponents del projecte a les administracions, els organismes i les empreses de servici públic o d’interés general que tingueren béns o drets a càrrec seu que es pogueren vore afectats per esta, i es van rebre els informes següents, amb el resultat que, en síntesi, es detalla a continuació:

– Ajuntament d’Almoradí:

Informe favorable (4822/2021) de data 26/12/2022, que establix les condicions següents:

«- La parcel·la inclou en la seua part sud-est una xicoteta part de sòls classificats per les normes subsidiàries de Planejament Municipal vigents com a Sòl No Urbanitzable Especial Forestal en el Paratge denominat Hoyo del Serrano, que considerem han de ser exclosos de l’ocupació efectiva de les instal·lacions, tal com reflectix l’Estudi d’Integració Paisatgística annex al projecte.

– La proximitat de l’actuació amb el paratge Hoyo del Serrano fa que s’haja de ser especialment acurat a l’hora de l’ocupació per les instal·lacions, i se suggerix que esta es realitze d’acord amb les determinacions de l’Estudi d’Integració Paisatgística de l’actuació, i en sintonia amb les determinacions ambientals i paisatgístiques propostes des d’Ordenació del Territori al Pla General Estructural en tramitació, i que han sigut assenyalades, encara que no vinculants, en el punt quart d’este informe.»

El promotor manifesta conformitat amb l’informe en data 24/01/2023.

– Servici de Planificació de la Direcció General d’Obres Públiques, Transports i Mobilitat Sostenible pertanyent a la Conselleria de Política Territorial, Obres Públiques i Mobilitat:

Informe DESFAVORABLE (núm. 98.257-4282) de data 28/12/2022, per la inadequada justificació de l’afecció de la línia subterrània d’evacuació a la CV-935 i de la repercussió del trànsit generat en la CV-920 pels accessos a la central.

El promotor presenta escrit i documentació de resposta en data 24/01/2023.

Informe favorable condicionat (núm. 62.034-6364) de data 15/03/2023, el qual conclou que:

«Per tot el que s’ha exposat anteriorment, este Servici de Planificació emet informe FAVORABLE sobre la sol·licitud de l’Informe Decret llei 14/2020 de PFV LA JULIANA, CONDICIONAT al compromís de compliment de les millores de l’accés proposades en les al·legacions a l’expedient.»

El promotor manifesta la seua conformitat amb l’informe, acceptant els seus condicionats, en data 27/03/2023.

– Comissaria d’Aigües de la Confederació Hidrogràfica del Segura, OA del Ministeri per a la Transició Ecològica i el Repte Demogràfic:

Informe (EAG-103/2022) de data 9/01/2023, en el qual s’indica, entre altres, que, en l’àmbit d’actuació de la planta solar, s’ha identificat afecció al llit de domini públic hidràulic (DPH) «Barranc de Calderón», localitzat en la part est de la planta JULIANA 2, confrontant amb esta; mentres que també s’ha identificat un encreuament de la línia elèctrica amb el llit de domini públic hidràulic (DPH) «Barranc de los Garcías».

El promotor presenta escrit i documentació de resposta en data 14/03/2023 per a formular objeccions i/o atendre les observacions realitzades en l’informe mencionat de la Comissaria d’Aigües de la Confederació Hidrogràfica del Segura, OA, que és traslladat per l’STIEMA a este organisme en data 16/03/2023.

No consta nova resposta per part de la Confederació Hidrogràfica del Segura, OA, a la sol·licitud efectuada en este tràmit d’informació pública, per la qual cosa, transcorregut el termini concedit, s’entén que no hi ha cap objecció a les autoritzacions.

– Direcció General de Cultura i Patrimoni de la Conselleria d’Educació, Cultura i Esport:

Informe favorable en matèria de patrimoni cultural (2022-0424-A), de data 7/07/2023, en el qual indica, entre altres, que:

«No hi ha afecció al patrimoni cultural en cap de les seues manifestacions per la qual cosa, vistos els preceptes indicats i de conformitat amb els Informes dels Servicis Tècnics, S’INFORMA FAVORABLEMENT, als efectes patrimonials previstos en l’art. 11 de la Llei 4/1998, d’11 de juny, del patrimoni cultural valencià, la proposta de nova tipologia d’estesa d’evacuació, subterrània en tot el seu traçat de l’EIA «Planta Solar Fotovoltaica La Juliana» i infraestructures d’evacuació, Pol. 5, parc. 48, 50 i 51, d’Almoradí, sempre que es complisquen les mesures correctores i, en concret, la del seguiment arqueològic dels moviments de terra en el moment de l’execució de les obres.»

El promotor manifesta conformitat amb l’informe, acceptant els seus condicionats, en data 13/07/2023.

– Direcció General de Medi Natural i Avaluació Ambiental pertanyent a la Conselleria d’Agricultura, Desenvolupament Rural, Emergència Climàtica i Transició Ecològica:

Informe favorable (C-150/2021 mod.) de data 08/03/2023, condicionat a les propostes següents de millores i mesures correctores.

«Revisada la nova la documentació aportada per al projecte de la planta solar i la seua línia d’evacuació, es procedix a enumerar una sèrie de millores i de mesures correctores que seria necessari tindre en compte.

– El tancat perimetral previst per a la instal·lació s’haurà d’ajustar al que es disposa en el Decret 178/2005, de 18 de novembre, del Consell de la Generalitat, pel qual s’establixen les condicions dels tancats en el medi natural i dels tancaments cinegètics.

A més, per a evitar la col·lisió d’aus contra el tancat de la planta solar, especialment per a les aus catalogades presents en la zona (arpellot cendrós), s’han de col·locar plaques metàl·liques o d’un material plàstic fabricat en poliestiré, o similar, de color blanc i acabat mat de 20 x 20 cm (o 25 x 25 cm), que s’han de situar en els espais entre suports. Es col·locarà almenys una placa per obertura...

Estes plaques s’han de revisar periòdicament i cal reposar les que es puguen haver després, per a evitar la pèrdua d’eficàcia de la mesura anticol·lisió...

– En el mateix sentit s’hauran de crear illes de panells solars no superiors a 10 ha i es disposaran corredors de vegetació entre estes, que permeten crear un espai en mosaic que afavorisca la circulació de la fauna i el manteniment d’un ecosistema naturalitzat. A més, deixant passos d’una amplària mínima de 6 metres entre estes.

– Pel fet que la planta solar es disposarà sobre un sòl amb un nivell erosiu potencial moderat-alt, s’entén correcta la proposta de realitzar el mínim moviment de terres i compactat de sòl amb la finalitat de disminuir les afeccions a este. S’hauran de respectar els bancals i ribassos existents sense retirar la terra fèrtil del sòl.

– En el mateix sentit, s’haurà de realitzar el mínim moviment de terres i compactació de sòl amb la finalitat de disminuir les afeccions a este. Per això, es requerix el clavament directe sense fonamentacions, sempre que la geologia ho permeta, i que no requerisquen anivellament, desmuntatge, condicionament topogràfic, esplanació o anivellament d’este.

– Tenint en compte els efectes de l’escorrentia de les plaques sobre el sòl, produïda tant per la pluja com per la neteja, que podria provocar l’aparició de solcs o regalls d’erosió davall de les línies d’estes. S’haurà de mantindre una capa de «mulching» amb restes de vegetació o palla, de manera que es dissipe l’energia cinètica de les gotes de pluja i s’evite l’erosió per esguitada i erosió laminar.

– També s’haurà de mantindre una capa de cultiu herbaci en totes les instal·lacions que afavorisca el manteniment de l’estructura edàfica i, a més, la presència d’insectes pol·linitzadors, amb la possibilitat de l’ús combinat amb l’apicultura o l’agrovoltaica.

– Per a mantindre o limitar el creixement de vegetació en la planta solar, no es podran emprar herbicides, i és recomanable la ramaderia extensiva o el desbrossament selectiu mecanitzat d’esta.

– En el procés de desmantellament de la planta solar es recorda que no haurà de quedar cap element artificial en l’enclavament i que s’haurà de restaurar el sòl afectat de manera que se’n garantisquen els usos anteriors al canvi d’ús del sòl.

– S’hauran de crear i mantindre 2 tolles. L’elecció per a emplaçar les tolles serà segons el criteri del promotor, i estes tindran una superfície mínima de 78 m², d’argila compactada o formigó impermeabilitzat (per a una durabilitat més llarga), recobertes d’un mínim de 15 cm de terra vegetal. El pendent d’accés haurà de ser suau cap a les vores, d’entre 3 i 5 graus. Hauran de tindre trampes de sediments abans de la tolla, per a evitar el rebliment d’esta. Com a mínim en tres punts de les ribes, s’hauran d’amuntonar pedres o troncs que serviran de refugi als amfibis...

– Es considera adequat utilitzar 10 caixes niu per a quiròpters i aus.

– Per a atraure la presència de rapaces nocturnes en la zona de les obres, es proposa la instal·lació de 3 talaies distribuïdes en la planta.»

El promotor presenta nova documentació de resposta en data 2/08/2023 per a formular objeccions i/o atendre les observacions realitzades a l’informe mencionat de la Direcció General de Medi Natural i Avaluació Ambiental. Es trasllada per part de l’STIEMA a l’actual Direcció General de Medi Natural i Animal pertanyent a la Conselleria de Medi Ambient, Infraestructures i Territori, en data 10/11/2023.

Informe favorable (FV\_O\_03/2022) de data 20/11/2023, el qual indica que:

«Sobre la base de la documentació presentada i als canvis efectuats, no s’observen noves afeccions, per la qual cosa esta Direcció General pren coneixement del que s’aporta i es remet al seu informe previ de data 8 de març de 2023.»

•    Servici de Gestió Territorial de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat:

Informe (21993\_03015\_R FTV LE) de data 3/01/2023, en el qual conclou que:

«la planta solar «FV La Juliana» en el municipi d’Almoradí, i el nou projecte de la infraestructura d’evacuació, en els municipis d’Almoradí i Algorfa, a la província d’Alacant, es considera compatible, ateses les determinacions normatives que s’apliquen i les cartografies oficials d’ordenació del territori.»

El promotor manifesta conformitat amb l’informe, acceptant els seus condicionats, en data 10/01/2023.

No obstant això, a causa de l’informe de data 8/03/2023 de la Direcció General de Medi Natural i Avaluació Ambiental, el promotor presenta una proposta final de la planta generadora amb les modificacions no substancials necessàries. A la vista d’esta documentació, se sol·licita nou informe en data 16/11/2023.

Informe (21969\_03015\_R FTV) de data 12/01/2024 del Servici de Gestió Territorial de la Direcció General d’Urbanisme, Paisatge i Avaluació Ambiental, el qual conclou que:

«… es ratifiquen els anteriors informes emesos per este Servici considerant que la instal·lació de la planta solar fotovoltaica «PFV La Juliana» en les parcel·les objecte d’estudi en el municipi d’Almoradí, i la seua infraestructura d’evacuació, a la província d’Alacant, no es troba afectada per perillositat d’inundació ni per altres criteris territorials, i es considera viable, atés el Pla d’acció territorial sobre prevenció del risc d’inundació a la Comunitat Valenciana i a la resta de determinacions normatives que s’apliquen i les cartografies oficials d’ordenació del territori.»

– Servici d’Infraestructura Verda i Paisatge de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat:

Informe favorable (EP 7583-966 RT/ca) de data 21/03/2023, que conclou:

«En primer lloc, s’emet informe favorable en matèria d’infraestructura verda i paisatge, i s’ha de modificar el Pla de desmantellament segons el que s’especifica en l’apartat 2 d’este informe.

En segon lloc, s’emet informe favorable a la Línia d’Evacuació segons les característiques d’execució (subterrània) i traçat proposat.»

L’esmentat apartat 2 establix que:

«el total del pressupost del Pla de desmantellament s’haurà d’augmentar un 30 % respecte de la suma Total Partides. Este percentatge es considera la quantitat aproximada, que s’ha disminuït respecte de l’anterior pla de desmantellament i la qual no s’ha justificat. D’acord amb este increment, el pressupost del pla de desmantellament, per a una parcel·la tancada de 32.65 ha serà, aproximadament, d’1,50 €/m², quantitat que es considera adequada als preus de mercat actuals.»

El promotor manifesta conformitat amb l’informe, acceptant els seus condicionats i aportant nou pla de desmantellament de la instal·lació, en data 28/03/2023.

No obstant això, a causa de l’Informe, de data 8/03/2023, de la Direcció General de Medi Natural i Avaluació Ambiental, el promotor presenta una proposta final de la planta generadora amb les modificacions no substancials necessàries. A la vista d’esta documentació, se sol·licita nou informe en data 16/11/2023.

Informe favorable (EP 5137-015 HT/smm) en matèria de paisatge de data 27/03/2024, que conclou:

«D’acord amb el que s’exposa en el present informe, s’emet informe favorable en matèria de paisatge a la modificació de la PF La Juliana, condicionat al que s’indica en el present informe sobre la zona de transició i resta de mesures d’integració paisatgística d’informe de data 06/07/2022.»

El promotor manifesta conformitat amb l’informe, acceptant els seus condicionats i aportant un pla amb la proposta final d’implantació de la planta generadora, justificant les mesures correctores establides en este informe, en data 15/04/2024.

El condicionat indicat s’arreplega en el punt PRIMER de la part dispositiva de la resolució present.

Les següents administracions públiques, organismes i empreses de servici públic, o de servicis d’interés econòmic general, no han contestat a la sol·licitud efectuada en el nou tràmit d’informació pública: Ajuntament d’Algorfa, Federació d’Esports de Muntanya i Escalada de la Comunitat Valenciana, i-DE Redes Eléctricas Inteligentes, SAU, per la qual cosa, transcorregut el termini concedit, s’entén que no hi ha cap objecció a les autoritzacions.

ADAPTACIÓ A CONDICIONATS 2a IP

El promotor presenta projecte refós de la planta generadora en data 21/09/2024, de la subestació elevadora 20/66 kV en data 17/09/2024; de la subestació de maniobra «STM MONTEMAR», a cedir al gestor de la xarxa de distribució en data 17/09/2024, i de la línia subterrània 66 kV de connexió amb el punt de connexió a cedir al gestor de la xarxa de distribució en data 21/09/2024, amb la transposició de totes les mesures proposades en els informes del Servici d’Infraestructura Verda i Paisatge (actualment Servici de Paisatge) i del Servici de Gestió Territorial de l’actual Direcció General d’Urbanisme, Paisatge i Avaluació Ambiental; de l’actual Direcció General de Medi Natural i Animal; la Direcció General de Qualitat i Educació Ambiental; el Servici de Planificació de la Direcció General d’Infraestructures i Projectes Urbans; la Confederació Hidrogràfica del Segura, OA, i l’Ajuntament d’Almoradí, mostrant la seua conformitat a estos informes.

Les modificacions descrites s’han de considerar com a no substancials.

Per tant, d’acord amb l’article 23.5 del Decret llei 14/2020, no serà necessari sotmetre de nou al tràmit d’informació pública estos canvis.

AVALUACIÓ AMBIENTAL

Amb data 28/10/2022, la Direcció General de Qualitat i Educació Ambiental de la Conselleria d’Agricultura, Desenvolupament Rural, Emergència Climàtica i Transició Ecològica, emet informe (expedient: (2088142) 160/2021/AIA) de determinació d’afeccions ambientals, del projecte de planta solar «PFV LA JULIANA» que promou TM RENOVABLES LA JULIANA, SL, a Almoradí (Alacant), en el qual es resol que el projecte pot continuar amb la tramitació del procediment d’autorització, per no apreciar-se efectes adversos significatius sobre el medi ambient que requerisquen el seu sotmetiment a un procediment d’avaluació ambiental.

Els condicionants que s’arrepleguen en esta s’indiquen en el punt PRIMER de la part dispositiva d’esta resolució.

ASPECTES URBANÍSTICS, TERRITORIALS I PAISATGÍSTICS

Consta informe urbanístic de compatibilitat ambiental favorable de l’Ajuntament d’Almoradí (Alacant) emés en data 11/05/2021.

Consten informes urbanístics de compatibilitat urbanística favorable de l’Ajuntament d’Almoradí (Alacant) emesos en dates 26/05/2021 i 27/05/2021.

Tot això en virtut de l’article 22 de la Llei 6/2014, de 25 de juliol, de la Generalitat, de prevenció, qualitat i control ambiental d’activitats a la Comunitat Valenciana.

Consten en l’expedient informes favorables del Servici d’Infraestructura Verda i Paisatge (finalment Servici de Paisatge), de dates 6/07/2022, 21/03/2023 i 27/03/2024, i del Servici de Gestió Territorial, de dates 27/01/2022, 3/01/2023 i 12/01/2024, tots dos servicis dependents de l’actual Direcció General d’Urbanisme, Paisatge i Avaluació Ambiental. Els condicionats que s’arrepleguen en estos han sigut acceptats per l’entitat promotora i consten en el punt PRIMER de la part dispositiva d’esta resolució.

EVACUACIÓ I CONNEXIÓ A LA XARXA

Consta una primera garantia econòmica per a la tramitació de la sol·licitud d’accés a la xarxa de distribució, depositada, en data 16/05/2019, davant l’Agència Tributària Valenciana amb número de garantia 835116B792, per a una instal·lació de producció denominada «LA JULIANA 1» de tecnologia fotovoltaica a situar en el terme municipal d’Almoradí i de 12 MWp instal·lats, per import de 480.000 € (quatre-cents huitanta mil euros) corresponents a una quantia equivalent a 40 €/kW instal·lats en virtut de l’article 59 bis del Reial decret 1955/2000, d’1 de desembre. Així mateix, consta una segona garantia econòmica per a la tramitació de la sol·licitud d’accés a la xarxa de distribució, depositada en data 16/05/2019 davant l’Agència Tributària Valenciana amb número de garantia 534694V878, per a una instal·lació de producció denominada «LA JULIANA 2» de tecnologia fotovoltaica a situar en el terme municipal d’Almoradí i de 20 MWp instal·lats, per import de 800.000 € (huit-cents mil euros) corresponents a una quantia equivalent a 40 €/kW instal·lats, en virtut de l’article 59 bis del Reial decret 1955/2000, d’1 de desembre.

Consta en l’expedient GARSAP/2023/16/03, Resolució de la Direcció General d’Energia i Mines de data 19/01/2024, per la qual es confirma la presentació adequada de la garantia número 259884Y319, constituïda per TM RENOVABLES FINCA EL ESPINO, SL, per a la tramitació del procediment d’accés i connexió de la instal·lació de producció d’energia elèctrica de tecnologia solar fotovoltaica de 21.000 kW de potència instal·lada, denominada «PFV LA JULIANA», a situar en el terme municipal d’Almoradí (Alacant), per reducció de potència instal·lada i unificació en una sola garantia que substituïx les garanties número 117192Y094 i número 032019V142. Així mateix, consta en l’expedient citat la correcció d’errades materials de l’esmentada resolució, de data 19/01/2024, de la Direcció General d’Energia i Mines, per la qual es confirma l’adequada presentació de la garantia número 118532B223, constituïda per TM RENOVABLES LA JULIANA, SL, en lloc de TM RENOVABLES FINCA EL ESPINO, SL

El promotor disposa de permís d’accés i connexió unificat, atorgat per l’empresa distribuïdora de data 4/09/2020, relatiu a la instal·lació «PFV LA JULIANA», amb una potència d’accés concedida de 21 MWn en la línia 66 kV SC Montesinos – Jacarilleta – Rocamora.

A la vista del contingut i els pronunciaments d’este permís, s’ha de considerar que la instal·lació no generarà incidències negatives en el sistema.

INSTAL·LACIONS CEDIDES AL GESTOR DE LA XARXA

Consten en l’expedient documents d’acceptació per part del gestor de la xarxa de distribució, i-DE Redes Eléctricas Inteligentes, SAU (expedient: 3848015177), dels projectes de les instal·lacions que seran cedides després de l’execució d’estes (subestació de maniobra 66 kV «STM MONTEMAR» i línia subterrània d’alta tensió 66 kV DC d’evacuació fins al punt d’accés i connexió atorgat) de dates 26/08/2024 i 18/09/2024.

ACREDITACIONS PRÈVIES A LA RESOLUCIÓ

L’agent promotor acredita els aspectes següents, d’acord amb el que establix l’article 30.1 del Decret llei 14/2020, de manera prèvia a la resolució del procediment:

– Disposar dels terrenys a on s’implantarà la instal·lació, a costa de l’obtenció de les pertinents concessions demanials de terrenys públics per a la parcel·la 9005 del polígon 5 d’Almoradí.

– Disposar dels permisos d’accés i connexió per a la instal·lació, els quals s’indiquen anteriorment.

El sol·licitant presenta documentació per a justificar la capacitat legal, tècnica i econòmica.

DESISTIMENT DE LA SOL·LICITUD DE DECLARACIÓ, EN CONCRET, D’UTILITAT PÚBLICA

En data 11/09/2024 (registre entrada núm. GVRTE/2024/3870541), el promotor ha presentat desistiment de la sol·licitud de la declaració, en concret, d’utilitat pública perquè està en possessió dels acords amb els propietaris de les parcel·les per a on transcorrerà la instal·lació.

Consta en l’expedient proposta de resolució de data 26/09/2024, per part del Servici Territorial d’Indústria, Energia i Mines d’Alacant.

En l’expedient consta la proposta definitiva conjunta del Servici d’Energies Renovables, Eficiència Energètica i Instal·lacions Radioactives i de la Subdirecció General d’Energia i Mines, que l’ha elevada a este centre directiu.

*Fonaments de dret*

COMPETÈNCIA AUTONÒMICA I ÒRGAN D’ESTA QUE HA DE RESOLDRE LA SOL·LICITUD

La instrucció i la resolució d’este procediment administratiu corresponen a la Generalitat Valenciana, ja que la instal·lació elèctrica objecte d’este es troba íntegrament en el territori de la Comunitat Valenciana i no s’enquadra en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

D’acord amb el que disposen l’article 4.1.a i el punt 2 de la disposició addicional primera del Decret 88/2005, de 29 d’abril, regulador dels procediments d’autorització d’instal·lacions de producció, transport i distribució d’energia elèctrica que són competència de la Generalitat, concordat amb el Decret 226/2023, de 19 de desembre, de 2023, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, correspon a esta direcció general resoldre este procediment.

SOBRE LA NECESSITAT D’AUTORITZACIONS ADMINISTRATIVES DEL SECTOR ELÈCTRIC

D’acord amb l’article 53.1 de la Llei 24/2013, de 26 de desembre, del sector elèctric i l’article 7 del Decret 88/2005, de 29 d’abril, del Consell de la Generalitat, la construcció de les instal·lacions de producció d’energia elèctrica requerix una autorització administrativa prèvia i una autorització administrativa de construcció, i, per tant, s’ha d’efectuar la tramitació i la resolució de manera conjunta, segons establix l’article 21.1 del Decret llei 14/2020.

A més, d’acord amb l’article 21.5 de la Llei 24/2013, de 26 de desembre, formaran part de la instal·lació de producció les infraestructures d’evacuació, que inclouen la connexió amb la xarxa de transport o de distribució i, si és el cas, la transformació d’energia elèctrica.

SOBRE LA NECESSITAT DE PRONUNCIAMENT D’AVALUACIÓ D’IMPACTE AMBIENTAL

De conformitat amb l’article 19 bis del Decret llei 14/2020, la instal·lació objecte d’este procediment constituïx un projecte sotmés al procediment de determinació d’afeccions ambientals. Este determinarà si el projecte pot continuar tramitant-se, ja que no s’aprecien efectes adversos significatius sobre el medi ambient que requerisquen el sotmetiment a un procediment d’avaluació ambiental.

Els procediments d’autorització dels projectes de centrals fotovoltaiques que hagen obtingut un informe favorable de determinació d’afecció ambiental es declaren d’urgència per raons d’interés públic sempre que es presenten les sol·licituds d’autorització administrativa abans del 31/12/2024. A estos projectes els serà aplicable la tramitació d’urgència prevista en l’article 33 de la Llei 39/2015.

En virtut de la disposició transitòria única del Decret llei 1/2022, de 22 d’abril, les modificacions establides en este decret llei que afecten la implantació d’instal·lacions per a l’aprofitament de les energies renovables seran aplicables als procediments que s’estan tramitant.

SOBRE LA NECESSITAT D’UN INFORME FAVORABLE EN MATÈRIA D’ORDENACIÓ TERRITORIAL, PAISATGE I URBANISME

Segons el que indica l’article 25 del Decret llei 14/2020, l’informe en matèria d’ordenació del territori i paisatge tindrà caràcter vinculant i haurà de ser favorable a l’efecte de poder atorgar l’autorització d’implantació en sòl no urbanitzable de la instal·lació, excepte en els supòsits en els quals l’autorització citada no es requerisca d’acord amb la legislació d’ordenació del territori, urbanística i del paisatge.

PROCEDIMENT ESPECÍFIC APLICABLE A ESTA SOL·LICITUD

Com que es tracta d’una central fotovoltaica que s’ha d’implantar en sòl no urbanitzable, tenint en compte el que establix l’article 7.3 del Decret 88/2005, de 29 d’abril, és aplicable el procediment que establix el capítol II del títol II del Decret llei 14/2020.

SOBRE L’ABAST MATERIAL, EL CONTINGUT I ELS REQUISITS SECTORIALS DE LES AUTORITZACIONS SUBSTANTIVES ELÈCTRIQUES

D’acord amb l’article 21.5 de la Llei 24/2013, de 26 de desembre, formaran part de la instal·lació de producció les infraestructures d’evacuació, que inclouen la connexió amb la xarxa de transport o de distribució i, si és el cas, la transformació d’energia elèctrica.

D’acord amb l’article 123.2 del Reial decret 1955/2000, en el cas que es tracte de línies que complisquen funcions d’evacuació d’instal·lacions de producció d’energia elèctrica, en cap cas es podrà atorgar l’autorització administrativa prèvia de les infraestructures d’evacuació d’una instal·lació de generació sense la prèvia aportació d’un document, subscrit per tots els titulars d’instal·lacions amb permisos d’accés i de connexió atorgats en la posició de línia d’arribada a la subestació de la xarxa de transport o distribució, segons siga procedent en cada cas, que acredite l’existència d’un acord vinculant per a les parts en relació amb l’ús compartit de les infraestructures d’evacuació. A este efecte, el document citat es podrà aportar en el moment de fer la sol·licitud a la qual es referix l’apartat anterior o en qualsevol moment del procediment d’obtenció de l’autorització administrativa prèvia.

D’acord amb l’article 53.1.a de la Llei 24/2013, de 26 de desembre, del sector elèctric, l’autorització administrativa d’instal·lacions de generació no es podrà atorgar si el titular no ha obtingut prèviament els permisos d’accés i connexió a les xarxes de transport o distribució corresponents.

A més, este article disposa que les autoritzacions administratives d’instal·lacions de generació es podran atorgar per una potència instal·lada superior a la capacitat d’accés que figure en el permís d’accés. En este sentit, la disposició addicional primera del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, establix que les instal·lacions de generació d’electricitat amb una potència total instal·lada que supere la capacitat d’accés atorgada en el permís d’accés d’estes, hauran de disposar d’un sistema de control coordinat per a tots els mòduls de generació i instal·lacions d’emmagatzematge que les integren, que impedisca que la potència activa que esta puga injectar a la xarxa supere esta capacitat d’accés.

D’acord amb la redacció vigent de l’article 3 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, en el cas d’instal·lacions fotovoltaiques la potència instal·lada serà la inferior de les dos següents:

1. la suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent;

2. la potència màxima de l’inversor o, si és el cas, la suma de les potències dels inversors que configuren esta instal·lació.

Esta definició de potència instal·lada tindrà efectes per a les instal·lacions que hagen iniciat la tramitació i encara no hagen obtingut l’autorització d’explotació definitiva, segons la disposició transitòria quinta del Reial decret 1183/2020, de 29 de desembre.

D’acord amb l’apartat 2.A.4 de l’article 5 del Decret 88/2005, de 29 de novembre, en la sol·licitud d’autorització administrativa prèvia s’ha de justificar la necessitat de la instal·lació i que esta no genera incidències negatives en el sistema.

Les línies aèries es troben dins d’una zona definida com a àrea prioritària de reproducció, alimentació i dispersió de les aus, en virtut de la Resolució de 06/07/2021, de la consellera d’Agricultura, Desenvolupament Rural, Emergència Climàtica i Transició Ecològica, per la qual s’amplien les zones de protecció de l’avifauna contra la col·lisió i electrocució (DOGV núm. 9138 / 29.07.2021), per la qual cosa es troba en zona de protecció d’avifauna segons l’article 4.1.c del Reial decret 1432/2008, de 29 d’agost, pel qual s’establixen mesures per a la protecció de l’avifauna contra la col·lisió i l’electrocució en línies elèctriques d’alta tensió, i, per tant, li són aplicables les prescripcions tècniques establides en este reial decret.

SOBRE LES INSTAL·LACIONS A CEDIR A L’EMPRESA DISTRIBUÏDORA

L’article 8 del Decret 88/2005, de 29 d’abril, determina que les sol·licituds d’autorització administrativa d’instal·lacions que, encara que no requerisquen la declaració d’utilitat pública en concret, calga cedir o se cedisquen al transportista o a la distribuïdora de la zona, i que les faça directament el sol·licitant o el promotor, es podran formular, a més de fer-ho pels subjectes citats del sector elèctric, per este, i en este cas, s’haurà d’expressar clarament en la sol·licitud i en la resta de documentació que l’ha d’acompanyar. En les resolucions de les autoritzacions citades s’arreplegarà esta circumstància, a més d’advertir que la sol·licitud d’autorització d’explotació l’haurà de presentar el transportista o la distribuïdora cessionària, i haurà d’aportar el document de cessió corresponent firmat per les dos parts, a més de la resta de documentació exigida per a l’autorització d’explotació.

L’article 11 del Decret 88/2005, de 29 d’abril, establix que, quan la instal·lació autoritzada s’haja de cedir o se cedisca al transportista únic o a la distribuïdora de la zona, la resolució ho indicarà expressament i indicarà que la sol·licitud d’autorització d’explotació l’haurà de presentar el cessionari. A més, haurà d’aportar el document de cessió corresponent firmat per les dos parts. Així mateix, la resolució d’autorització administrativa de construcció de la instal·lació arreplegarà explícitament el dret del titular d’esta, siga generador o consumidor, a exigir la subscripció d’un conveni de rescabalament davant de tercers, en els termes que establix la regulació bàsica de retribució de l’activitat de distribució d’energia elèctrica.

Sense perjuí del que s’ha exposat, a l’efecte de garantir el coneixement per part de la cedent del seu dret a la subscripció del conveni de rescabalament citat, les empreses distribuïdores hauran d’informar, de manera clara i expressa, en el plec de condicions tecnicoeconòmiques remeses al sol·licitant, sobre este dret i de les condicions i el moment en el qual este es pot materialitzar.

D’acord amb l’article 12 del Decret 88/2005, de 29 d’abril, en les instal·lacions fetes per tercers i que s’hagen de cedir al transportista únic o al distribuïdor de la zona abans de la posada en servici, el cessionari aportarà, al mateix temps que sol·licite l’autorització d’explotació, una còpia de l’acord o del contracte de cessió firmat per les dos parts, en el qual es dona la conformitat a la cessió, i una còpia del conveni de rescabalament davant de tercers subscrit entre les parts, el qual tindrà una duració mínima de deu anys, termini al qual es podrà sol·licitar una ampliació en els casos degudament justificats. Així mateix, s’haurà d’aportar la informació relativa al cost total de la instal·lació, la part sufragada pel transmitent, la referència a la instal·lació tipus regulada amb la qual es correspon i els valors unitaris de referència d’inversió i la identificació com a projecte en el pla d’inversió anual corresponent del transportista o del distribuïdor. La resolució arreplegarà de manera expressa la cessió de la instal·lació abans d’atorgar l’autorització d’explotació.

SOBRE LA REGULACIÓ APLICABLE EN MATÈRIA DE SEGURETAT I QUALITAT INDUSTRIALS

D’acord amb l’article 53.9 de la Llei 24/2013, de 26 de desembre, del sector elèctric, les instal·lacions de producció d’energia elèctrica hauran d’ajustar-se a les corresponents normes tècniques de seguretat i qualitat industrials, de conformitat amb el que preveu la Llei 21/1992, de 16 de juliol, d’indústria, i la resta de normativa que resulte aplicable.

Com que esta sol·licitud es referix a una instal·lació elèctrica fotovoltaica que genera en baixa tensió i injecta, a la xarxa elèctrica, en alta tensió, són aplicables els reglaments de seguretat industrial següents:

– El Reial decret 842/2002, de 2 d’agost, pel qual s’aprova el Reglament electrotècnic per a baixa tensió i les seues instruccions tècniques complementàries.

– El Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries ITC-RAT 01 a 23.

– El Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries ITC-LAT 01 a 09.

– També la resta de disposicions tècniques aplicables.

SOBRE ELS REQUISITS SUBJECTIUS QUE HA D’ACREDITAR LA PERSONA SOL·LICITANT

D’acord amb el que disposen l’article 53.4 de la Llei 24/2013, de 26 de desembre, del sector elèctric; l’article 131 del Reial decret 1955/2000, d’1 de desembre, i l’article 8 del Decret 88/2005, de 29 d’abril, les persones que sol·liciten autoritzacions d’instal·lacions de producció d’energia elèctrica han d’acreditar la capacitat legal, tècnica i economicofinancera exigible per a dur a terme cada un dels projectes que presenten, tot això sense perjuí del que preveu este últim article respecte a l’exempció d’acreditació d’estes capacitats que potestativament puga atorgar l’Administració per als que ja exercisquen l’activitat.

SOBRE L’OBLIGACIÓ I LES GARANTIES DE DESMANTELLAMENT I RESTAURACIÓ DE LA CENTRAL EN FINALITZAR L’ACTIVITAT

Segons el que s’establix en el capítol III del títol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l’activitat, i haurà de constituir una garantia econòmica a favor de l’òrgan competent en matèria d’energia per a autoritzar la instal·lació, l’import de la qual, per al cas de centrals fotovoltaiques, serà del 3 % del pressupost d’execució material, sempre que esta quantitat no siga inferior a 20.000 €/MWp. Si la quantia resultant és inferior a eixa xifra, l’import de la garantia serà de 20.000 €/MWp. La duració mínima d’esta garantia econòmica haurà de ser de cinc anys, i s’haurà de renovar durant tota la vida útil de la central fotovoltaica, almenys dos mesos abans que expire. La quantia de la garantia s’actualitzarà cada 5 anys amb base al càlcul de variacions de l’índex general nacional de l’índex de preus de consum. Les variacions negatives no modificaran la quantia de la garantia. Esta garantia es cancel·larà quan la persona titular de la instal·lació acredite el compliment de les obligacions a les quals aquella està afecta.

En consideració del que s’ha exposat, complits els requisits i els procediments legals i reglamentaris establits en la legislació vigent aplicable, i en concret segons la Llei 24/2013, de 26 de desembre, del sector elèctric, el Reial decret 1955/2000 i el Decret llei 14/2020, en la redacció vigent en el moment de la sol·licitud, i altres disposicions aplicables de manera general i particular en esta resolució, esta Direcció General d’Energia i Mines, en l’àmbit de les competències que té atribuïdes,

RESOL

*Primer*

Autorització administrativa prèvia del projecte de central fotovoltaica «PFV LA JULIANA», inclosa la seua infraestructura d’evacuació exclusiva, així com de la part de la infraestructura de connexió que se cedirà al gestor de la xarxa de distribució i-DE Redes Eléctricas Inteligentes, SAU.

Atorgar autorització administrativa prèvia a la mercantil «TM RENOVABLES LA JULIANA, SL», per a la instal·lació d’una central fotovoltaica, de la seua infraestructura d’evacuació exclusiva i de la part de la infraestructura de connexió que se cedirà al gestor de la xarxa de distribució, que a continuació es detalla:

DADES GENERALS DE LA CENTRAL ELÈCTRICA AUTORITZADA I L’ACCÉS D’ESTA A LA XARXA

|  |  |
| --- | --- |
| DENOMINACIÓ | PFV LA JULIANA |
| TITULAR | TM RENOVABLES LA JULIANA, SL |
| TECNOLOGIA | Fotovoltaica |
| TERME MUNICIPAL GRUPS (PROVÍNCIA) | Almoradí (Alacant) |
| TERMES MUNICIPALS EVACUACIÓ FINS A PUNT DE CONNEXIÓ XARXA | Almoradí i Algorfa (Alacant) |
| POTÈNCIA NOMINAL INVERSORS (MWn) | 21 |
| POTÈNCIA PIC DELS MÒDULS FOTOVOLTAICS (MWp) | 31,738 |
| POTÈNCIA INSTAL·LADA (MW) (segons l’art. 3 de l’RD 413/2014) | 21 |
| CAPACITAT D’ACCÉS A LA XARXA CONCEDIDA (MW) | 21 |
| NECESSITAT DE SISTEMA DE CONTROL COORDINAT DE POTÈNCIA (segons DA 1a de l’RD 1183/2020) | No |
| XARXA A LA QUAL ES CONNECTA: | Distribució |
| PUNT DE CONNEXIÓ AMB LA XARXA | Línia 66 kV SC Montesinos – Jacarilleta – Rocamora, titularitat d’i-DE Redes Eléctricas Inteligentes, SAU |

  

EMPLAÇAMENT DE LA PART DE LA CENTRAL AMB TANCAT PERIMETRAL

|  |  |  |  |
| --- | --- | --- | --- |
| Municipi: Almoradí | Polígon: 5 | Parcel·les | Ref. cadastral |
| 48 | 73618U244387196202OS |
| 50 | 16758R954319214561CH |
| 51 | 18161J687575865413MZ |
| 9005 | 88271D310006404122ZM |
| Nombre de zones | 2 (LA JULIANA 1 i LA JULIANA 2) | | |
| Àrea de la superfície ocupada per la instal·lació i superfície del tancat (m²) | Superfície ocupada per parcel·la:  LA JULIANA 1  Polígon 5, parcel·la 48: 272.480  LA JULIANA 2  Polígon 5, parcel·la 50: 220.594  Polígon 5, parcel·la 51: 83.891  Polígon 5, parcel·la 9005: 1.528  Total superfície ocupada: 578.493  Total superfície tancada: 593.022 | | |
| Àrea de la superfície ocupada (m²) | 142.598 | | |

  

CARACTERÍSTIQUES ELÈCTRIQUES DE LA CENTRAL FOTOVOLTAICA DINS DEL TANCAT

|  |  |
| --- | --- |
| CAMP GENERADOR | |
| Nre. de mòduls FV | 55.198 |
| Àrea unitària del mòdul (m²) | 2.58 |
| Potència unitària màxima (Wp) | 575 |
| Potència total mòdul (kWp) | 31.738,85 |
| Tipus de cèl·lules | Silici monocristal·lí |
| Cares actives dels mòduls | Monofacial |
| Inclinació | ± 55° respecte a l’horitzontal |
| Ancoratge de l’estructura al terreny | Clavat directe al terreny, sense fonamentació |
| Orientació | Seguiment a un eix N-S |

  

|  |  |  |  |  |  |  |
| --- | --- | --- | --- | --- | --- | --- |
| ESTACIONS DE POTÈNCIA (INVERSOR + CENTRES DE TRANSFORMACIÓ) | | | | | | |
| Núm. | MVST-1 | MVST-2 | MVST-3 | MVST-4 | MVST-5 | MVST-6 |
| CONNEXIÓ DE MÒDULS | | | | | | |
| Nre. mòduls | 8735 | 8554 | 9074 | 8736 | 8944 | 11963 |
| Nre. mòduls/string | 26 | 26 | 26 | 26 | 26 | 26 |
| Nre. strings | 336 | 329 | 349 | 336 | 344 | 429 |

  

|  |  |
| --- | --- |
| Cablejat | Strings – caixa connexió: 1x4 mm², cable RV-K 1/1,8 kV DC Cu, a l’aire sobre safata  Caixa connexió – caixa seccionament: 1x6 mm² (2 strings), 1x10 (3-4 strings), 1x16 (5 strings). Cable H1Z2Z2 1,8 kV Cu  Caixa seccionament – inversor: 1x240 mm², 1x150, 1x300. Cable XZ1 [AS] 1/1,5 kV Al, soterrats |
| INVERSORS | |

  

|  |  |  |  |  |  |  |
| --- | --- | --- | --- | --- | --- | --- |
| Nre. d’inversors | 4 | 4 | 4 | 4 | 4 | 4 |
| Pot. nom. unit (kW) | 1100 € | 1100 € | 1100 € | 1100 € | 1100 € | 1100 € |
| Potència nominal estació (kW) | 4.400 | 4.400 | 4.400 | 4.400 | 4.400 | 4.400 |
| Potència limitada estació (kW) | 3.300 | 3.300 | 3.700 | 3.300 | 3.700 | 3.700 |

  

|  |
| --- |
| CENTRE DE TRANSFORMACIÓ |

  

|  |  |  |  |  |  |  |
| --- | --- | --- | --- | --- | --- | --- |
| Potència (kVA) ONAN / ONAF | 3.300  5060 | 3.300  5060 | 3.300  5060 | 3.300  5060 | 3.300  5060 | 3.300  5060 |

  

|  |  |
| --- | --- |
| Relació transf. (kV) | 0,6/20 |
| Tipologia | Cel·les SF6 |

  

|  |  |  |  |  |  |  |
| --- | --- | --- | --- | --- | --- | --- |
| Posicions | 2L\*+1P  \*1L lliure | 2L+1P | 2L+1P | 2L+1P | 2L+1P | 2L\*+1P  \*1L lliure |

  

|  |
| --- |
| TRANSFORMADOR SERVICIS AUXILIARS |

  

|  |  |  |  |  |  |  |
| --- | --- | --- | --- | --- | --- | --- |
| Potència (kVA) | 15 | 15 | 15 | 15 | 15 | 15 |

  

|  |  |
| --- | --- |
| Relació transf. (kV) | 0,63/0,4 |

  

|  |  |
| --- | --- |
| INTERCONNEXIÓ INTERNA | |
| Tipologia línies | Subterrànies |
| Longitud total de la línia (m) | 2.242 |
| Tensió nominal cable U0/Un (kV) | 12/20 |
| Característiques interconnexió entre centres de transformació i subestació | Circuit 1: 1.254 m  – Línia 1 (inici CT01, fi CT02):  280 m, cable RHZ1-2OL (S) 12/20 kV 3 x 240 mm² K Al + H25  – Línia 2 (inici CT02, fi CT03):  530 m, cable RHZ1-2OL (S) 12/20 kV 3 x 240 mm² K Al + H25  – Línia 3 (inici CT03, fi SET):  444 m, cable RHZ1-2OL (S) 12/20 kV 2 x (3 x 240) mm² K Al + H25    – Circuit 2: 988 m  – Línia 1 (inici CT05, fi CT06):  143 m, cable RHZ1-2OL (S) 12/20 kV 3 x 240 mm² K Al + H25  – Línia 2 (inici CT04, fi CT05):  503 m, cable RHZ1-2OL (S) 12/20 kV 3 x 240 mm² K Al + H25  – Línia 3 (inici CT04, fi SET):  342 m, cable RHZ1-2OL (S) 12/20 kV 2 x (3 x 240) mm² K Al + H25 |

  

INFRAESTRUCTURA D’EVACUACIÓ D’ÚS EXCLUSIU FINS A LA INFRAESTRUCTURA A CEDIR AL GESTOR DE LA XARXA DE DISTRIBUCIÓ

|  |  |  |
| --- | --- | --- |
| SUBESTACIÓ ELEVADORA 20/66 kV «SET FV LA JULIANA» | | |
| Municipi: Almoradí (Alacant) | Polígon: 5 | Parcel·la: 50 |
| TRANSFORMADORS DE POTÈNCIA | | |

  

|  |  |
| --- | --- |
| Nre. | 1 |
| Potència (MVA) ONAN/ONAF | 20/25 |
| Relació transformació (kV) | 20/66±10x1,5% |
| Reactància PAT | Connectada en el costat de 20 kV del transformador, en zig-zag, intensitat de limitació de 500 A durant 10 s |

  

|  |  |
| --- | --- |
| SISTEMA 66 kV | |
| Tipus | Configuració simple barra intempèrie (AIS) |
| Posicions | Una (1) posició transformador de potència T-1 20/66 kV |
| SISTEMA 20 kV | |
| Tipus | Parc interior amb topologia simple, barra amb cel·les blindades d’aïllament en SF6, en l’interior d’un edifici prefabricat  Parc intempèrie |
| Posicions | Dos (2) cel·les de línia  Una (1) cel·la de connexió de transformador  Una (1) cel·la de transformador servicis auxiliars |
| Servicis auxiliars | 1 transformador de 20/0,4 kV de 50 kVA, situat en interior d’edifici, Dyn11, tipus sec |

  

INFRAESTRUCTURA DE CONNEXIÓ A CEDIR AL GESTOR DE LA XARXA

|  |  |  |
| --- | --- | --- |
| SUBESTACIÓ MANIOBRA «STM MONTEMAR» 66 kV | | |
| Municipi: Almoradí (Alacant) | Polígon: 5 | Parcel·la: 50 |
| SISTEMA 66 kV | | |
| Tipus | Configuració simple barra amb disposició en intempèrie i tecnologia híbrida (MTS) | |
| Posicions | – Dos (2) posicions de línia per a la connexió entrada i eixida E3 a la línia 66 kV SC Montesinos – Jacarilleta – Rocamora.  – Una (1) posició de connexió i entrega al tercer en la disposició «Confrontant».  – Una (1) posició de mesura de tensió de barres. | |

  

|  |
| --- |
| LÍNIA SUBTERRÀNIA 66 kV DC des d’«STM MONTEMAR» fins a nou entroncament A/S en línia 66 kV SC Montesinos – Jacarilleta – Rocamora, titularitat d’i-DE Redes Eléctricas Inteligentes, SAU |

  

|  |  |
| --- | --- |
| Emplaçament de la infraestructura d’evacuació: | |
| Municipi: Almoradí (Alacant) | Polígon 5: parcel·les 48, 50 i 9001 |
| Polígon 6: parcel·les 81, 206 i 9014 |
| Municipi: Algorfa (Alacant) | Polígon 3: parcel·la 11 |
| Polígon 2: parcel·les 6, 7, 16, 9008 i 9015 |
| Avinguda de San Miguel i avinguda d’Antonio Pedrera Soler |

  

|  |  |
| --- | --- |
| Origen | «STM MONTEMAR» situada en parcel·la 50 del polígon 5 d’Almoradí (Alacant) |
| Final | Nou suport A/S a instal·lar en la línia aèria existent 66kV SC Montesinos – Jacarilleta – Rocamora, situat en parcel·la 16 del polígon 2 d’Algorfa (Alacant) |
| Longitud total de línia (m) | 6.861 |
| Tipus d’instal·lació | Subterrània, en canalització entubada |
| Tensió nominal (kV eficaç) | 66 |
| Sistema | Doble circuit |
| Tipus de cable | HEPRZ1 (AS) 3 x 630 mm² 36/66 kV Al + H155 |
| Diàmetre nominal (mm) | Conductor: 30 mm exterior: 66,7 |
| Potència admissible (MW) | 21 |
| Tipus de canalització | Davall del tub PE corrugat, diàmetre 200 mm, usant un tub per cada pol |
| Entroncament A/S | Nou suport, pròxim al suport N96 de la línia existent, tipus 61T138-3TA |

  

Després de l’execució de l’obra i de l’emissió del certificat final d’obra corresponent, abans de l’autorització d’explotació, es procedirà a la cessió de la subestació de maniobra i la derivació a favor de la distribuïdora, I-DE Redes Eléctricas Inteligentes, SAU, de manera que esta part de la infraestructura d’evacuació passarà a ser part de la xarxa de distribució.

|  |  |
| --- | --- |
| Pressupost global d’execució (€) | Planta: 8.334.873,65  STM MONTEMAR: 1.519.343,55  SET elevadora 20/66 kV: 1.060.454,14  Línia subterrània connexió 66 kV DC: 1.178.696,09  TOTAL: 50.688.433,01 |
| Pressupost de desmantellament i restauració (€) | 497.599,61 |

  

El pressupost d’execució material de tota la instal·lació és de 70.580.300,01 € (vint-i-dos milions nou-cents huitanta-set mil sis-cents noranta euros amb quaranta-set cèntims d’euro).

En el plànol que consta en l’annex I, es reflectix la zona delimitada per tancat per a l’ocupació, pels grups convertidors, d’energia solar a electricitat, així com les coordenades geogràfiques que la definixen. En l’annex II es reflectix la infraestructura d’evacuació exclusiva i que cal cedir al gestor de la xarxa.

Per a esta autorització es compliran les determinacions reflectides en l’Informe de determinació d’afeccions ambientals de data 28/10/2022 de la Direcció General de Qualitat i Educació Ambiental de la Conselleria d’Agricultura, Desenvolupament Rural, Emergència Climàtica i Transició Ecològica:

– Es respectarà la zona de flux preferent dels barrancs presents al voltant de l’àmbit d’actuació i, si és el cas, s’obtindrà, abans de l’execució de l’obra, l’autorització preceptiva de la Confederació Hidrogràfica del Segura per a l’ocupació de les zones de policia d’esta (100 m), de conformitat amb l’article 9 del Reglament del domini públic hidràulic.

– Segons la Resolució del 31 d’agost de 2020, del director general del Medi Natural i Avaluació Ambiental, per la qual s’actualitza l’annex de l’Orde de l’11 de juny de 2009, de les directrius extraordinàries per a l’aprofitament, la gestió i el control del conill de muntanya, relatiu a la llista de termes municipals afectats per la sobrepoblació de conills, Almoradí s’inclou en esta llista. En este sentit, es compliran les mesures de control que disposa esta orde, amb una consideració especial de l’article 14 d’esta.

– Si durant l’execució de les obres es produïxen troballes, el promotor ha de posar el fet en coneixement de la Conselleria de Cultura de manera immediata i adoptar les mesures pertinents per a protegir-les i conservar-les, de conformitat amb el que preveuen els articles 63 i 65 de la Llei 4/1998, d’11 de juny, del patrimoni cultural valencià.

– Es durà a terme el desmantellament i la restauració dels terrenys a l’estat anterior, d’acord amb el pla de desmantellament presentat, inclosa la restauració, després d’emetre’s l’autorització administrativa corresponent de tancament definitiu de la central.

S’inclou el condicionat determinat en l’informe de territori i paisatge de conformitat amb la redacció vigent de l’article 30.1 del Decret llei 14/2020:

Gestió Territorial

Segons el que s’arreplega en l’Informe del Servici de Gestió Territorial de data 27/01/2022, de la Direcció General de Política Territorial i Paisatge, pertanyent a la Conselleria de Política Territorial, Obres Públiques i Mobilitat, s’hauran de plantejar mesures correctores que incidisquen sobre la infiltració i la minimització de l’escorrentia i que se centren bàsicament en els aspectes següents:

– El manteniment de les condicions d’infiltració amb els canvis dels pendents ha de comptar amb una estratificació en forma de taules del terreny (nivells de topografia), entre zona de plaques solars i zones de pas, executades en sentit transversal al pendent que disminuïsquen l’escolament i augmenten la infiltració. És a dir, la disposició dels panells solars haurà d’acompanyar les corbes de nivell.

– La conservació i plantació de zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració que disminuïsquen els escolaments.

– El tancament perimetral de la parcel·la haurà de ser permeable al flux.

– Es deixaran lliures d’ocupació per plaques solars els punts de desaigüe de l’escolament superficial.

Quant a la valoració del risc d’inundació i vist que la cartografia d’inundabilitat de la normativa del PATRICOVA determina que la línia d’evacuació està puntualment afectada per risc d’inundació de caràcter geomorfològic, s’hauran de tindre en compte les prescripcions de l’article 21 de la normativa PATRICOVA, i considerar l’àmbit de la planta solar sense afeccions.

Servici d’Infraestructura Verda i Paisatge

Segons el que exposa l’Informe del Servici d’Infraestructura Verda i Paisatge de data 6/07/2022, s’establix el compliment de les mesures d’integració paisatgística (MIP) següents, vinculants per a l’actuació i que seran arreplegades, per tant, en el projecte refós, que es resumixen a continuació:

« a. En relació amb l’ordenació general (disseny conjunt de les instal·lacions)

– La disposició de la planta fotovoltaica mantindrà la topografia del terreny, de manera que no hi haja moviment de terres més enllà del que s’exposa en els plànols de desmunts i terraplens.

– S’establix una zona de transició que envolta la zona La Juliana II i limita amb zones forestals i agrícoles. Estes zones s’hauran de mantindre lliures d’instal·lacions tal com es mostra en el pla de cotes inclòs en l’informe.

– Es conformen plataformes de 60 x 60 m, formant una malla tridimensional que reduïsca els moviments de terra globals.

– Els vials interiors i els perimetrals es resoldran mitjançant elevada compactació mecànica del terreny. No s’incorporarà material extern per a estos vials.

– Com a mesura addicional en este apartat: el tancat cinegètic projectat per a la instal·lació fotovoltaica de 2 m d’altura no haurà de seguir el traçat del perímetre de la parcel·la cadastral en la zona est i sud-est de la fase La Juliana II. Excepcionalment, este s’haurà de recular fins als panells de manera que la zona de transició quede sense barreres intermèdies. La resta de tancat seguirà el traçat de la parcel·la cadastral.

b. En relació amb l’impacte visual, serà necessari implementar les mesures següents:

– Atesa la proximitat al recorregut PR-CV-442 s’haurà de mantindre sense actuacions de desmunts o terraplens la topografia original de les zones perimetrals de la planta situades al sud-est de la fase Juliana II. En les imatges següents de desmunts i topografia es marca esta zona. En tot cas, s’haurà de mantindre la morfologia d’evacuació d’aigua pluvial en les zones pròximes al barranc Calderón.

– Al seu torn, la zona situada en l’extrem oest de la fase La Juliana I, atés l’impacte que provocaria en una de les zones més visibles, haurà de mantindre la topografia original sense desmunts o terraplens. En les imatges següents de desmunts i topografia es marca esta zona…

c. Quant al tractament del terreny i la vegetació de la PF:

– Els espais lliures de la instal·lació fotovoltaica es revegetaran, mitjançant la realització de plantacions en les zones actualment ocupades per cultius, la recuperació de vegetació natural en aquelles zones que estan anys sense cultivar-se, segons pla d’Integració Paisatgística exposat en la pàgina anterior.

– La cobertura de plantació d’arbratge serà del 35 % de la superfície, amb un peu de pi cada 15 m, agrupats.

– El matoll presentarà una plantació aleatòria, a portell, amb cada peu separat 8 m.

– En la zona mixta de recuperació de vegetació natural i plantacions, únicament es plantarà arbratge i arbustos.

– Com a mesura addicional en este apartat: en les zones de recuperació de la vegetació natural, zona mixta de plantacions i recuperació de vegetació natural i extrem est de la zona de plantacions (àrea amb forma triangular) s’hauran d’incloure agrupacions d’arbratge forestal de port mitjà en les àrees més pròximes al barranc Calderón. Estes agrupacions hauran de tindre una amplària d’almenys 40 m mesurada des del límit forestal. En tot cas, esta mesura ha de respondre al necessari reforç de la connexió nord-sud de la infraestructura verda municipal.

d. En relació amb les construccions preexistents, instal·lacions auxiliars i altres elements:

– Els equips de mesura i control de la instal·lació se situaran en una construcció prefabricada, que a més farà les funcions de magatzem. Les característiques constructives i la coloració seran les pròpies dels edificis rurals de l’entorn.

– La construcció per a albergar la sala de control i la ubicació de les cel·les elèctriques s’integrarà en l’entorn tant per la morfologia constructiva com pel seu cromatisme.

– Com a mesura addicional en este apartat:

– No serà admissible que les construccions esmentades anteriorment o altres similars presenten acabats de material metàl·lic sense pintar o formigó vist. En tot cas, els acabats seran de tons beix, blancs o similars.

– La subestació plantejada s’haurà de recular des del límit est de la parcel·la cadastral de manera que s’incloguen, almenys, dos línies d’arbres cítrics de port mitjà plantats a portell entre la tanca i la subestació.

Addicionalment, en l’Informe del Servici d’Infraestructura Verda i Paisatge de la Direcció General de Política Territorial i Paisatge pertanyent a la Conselleria de Política Territorial, Obres Públiques i Mobilitat, de data 21/03/2023, s’indica que es considera admissible el soterrament de la línia d’evacuació, no obstant això, es recuperarà l’estat i la morfologia del terreny original una vegada finalitzades les obres.

Finalment, en l’Informe del Servici de Paisatge de data 27/03/2024, s’establixen les consideracions següents:

– «S’haurà de mantindre la zona de transició de l’àrea sud-est de la PF, mantenint la distància de seguidors al límit parcel·lari tal com s’havia proposat prèviament, este aspecte es mostra en el gràfic inferior en traçat puntejat en roig…

(…)

– Quant al tancat, es considera admissible el seu traçat desplaçant-lo cap al sud-est de la instal·lació, pròxim al perímetre de la parcel·la cadastral, tal com es proposa en la nova documentació. S’haurà de mantindre vegetació (siga agrícola o de caràcter forestal) en la zona de transició, d’acord amb el que especifica l’apartat c de l’Informe de data 06/07/2022.

– No obstant això, cal recordar que les mesures d’integració paisatgístiques aprovades en l’Informe de data 06/07/2022 d’este servici han de ser igualment aplicables al projecte, prenent en consideració la preservació de la zona de transició necessària en l’àrea nord-est, est i sud-est de la PF i la no ocupació de les zones amb més exposició visual.

– Finalment, és necessari indicar que el projecte d’execució ha d’incloure un pla en el qual es detallen les mesures d’integració paisatgística. Al seu torn, estes mesures s’hauran d’introduir en la memòria i els plans del projecte d’execució i es voran justificades amb la seua corresponent partida en el pressupost d’execució material del projecte.»

Les autoritzacions referides s’atorguen condicionades al compliment de les determinacions que arrepleguen els condicionants imposats per les diverses administracions i organismes, i que han acceptat les persones titulars d’esta autorització. En concret, la línia d’evacuació està afectada per la via pecuària Colada de Catral, per a la qual haurà d’obtindre la corresponent concessió o autorització d’ocupació, necessàries segons la Llei 3/2014, d’11 de juliol, de la Generalitat, de vies pecuàries de la Comunitat Valenciana. S’haurà d’obtindre la concessió demanial pertinent de terrenys públics per a la parcel·la 9005 del polígon 5 d’Almoradí.

La persona titular de l’autorització tindrà els drets, els deures i les obligacions que arreplega el títol IV de la Llei 24/2013, de 26 de desembre, del sector elèctric, i el seu desplegament reglamentari i, en particular, els que establixen els articles 6 i 7 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus. En tot cas, la mercantil haurà d’observar els preceptes, les mesures i les condicions que s’establisquen en la legislació aplicable en cada moment a l’activitat de producció d’energia elèctrica.

L’incompliment de les condicions i els requisits que establix l’autorització o la variació substancial dels pressupostos que han determinat que s’atorgue podran ocasionar que es revoque.

La instal·lació de producció d’energia elèctrica autoritzada haurà d’inscriure’s en el Registre administratiu d’instal·lacions de producció d’energia elèctrica, amb l’acreditació prèvia del compliment dels requisits i d’acord ambl procediment establit reglamentàriament.

*Segon*

Acceptar el desistiment realitzat pel promotor a la sol·licitud de la declaració d’utilitat pública.

En data 11/09/2024, el promotor ha presentat el desistiment de la sol·licitud de la declaració d’utilitat pública, en concret, en disposar dels acords entre este i els titulars de les parcel·les afectades.

*Tercer. Autoritzacions administratives de construcció de les instal·lacions autoritzades en el punt primer.*

Atorgar les autoritzacions administratives de construcció per a les instal·lacions descrites en el punt primer d’esta resolució, sobre la base dels projectes d’execució i els annexos que es detallen a continuació i que consten en l’expedient instruït:

– Projecte refós de planta fotovoltaica «PFV LA JULIANA» de data 02/10/2024 firmat per la persona tècnica projectista.

– Projecte de subestació elevadora 20/66 kV «PFV LA JULIANA» de data 22/07/2024 firmat per la persona tècnica projectista.

– Projecte de subestació de maniobra «STM MONTEMAR» de data 16/09/2024 firmat per la persona tècnica projectista.

– Projecte d’LSAT trifàsica de 66 kV amb inici en STM «PFV LA JULIANA» i final en els entroncaments a realitzar amb l’existent línia denominada línia 66 kV SC Montesinos – Jacarilleta – Rocamora, firmat per la persona tècnica projectista de data 21/09/2024.

Tots els projectes i addendes llistats en els paràgrafs anteriors van acompanyats de la declaració responsable del tècnic projectista i de la declaració responsable del compliment de la normativa que s’aplica (article 53.1.b de la Llei 24/2013, de 26 de desembre, del sector elèctric), les dos firmades per la persona tècnica projectista.

Esta autorització habilita les persones titulars a la construcció d’estes instal·lacions, sempre que complisquen els requisits tècnics exigibles i d’acord amb les condicions següents:

1. Les instal·lacions s’hauran d’executar segons el projecte o els projectes que es presenten, els seus annexos, si és el cas, i amb els condicionats tècnics establits per les administracions públiques, els organismes i les empreses de servici públic, o d’interés general, afectats per estes instal·lacions i que ha acceptat la part sol·licitant. En cas que per a dur-ho a terme siga necessari introduir modificacions en la instal·lació respecte de la documentació presentada, la persona titular de l’autorització present ha de sol·licitar a este òrgan l’autorització corresponent prèviament a l’inici de l’execució, llevat que es tracte de modificacions no substancials.

2. Les instal·lacions que s’executaran han de complir, en tot cas, el que establix el Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió, i les instruccions tècniques complementàries ITC-RAT 01 a 23, i el Reial decret 842/2002, de 2 d’agost, pel qual s’aproven el Reglament electrotècnic per a baixa tensió i les instruccions tècniques complementàries.

3. Amb la sol·licitud d’autorització d’explotació provisional serà requisit imprescindible per a atorgar-la que la titular de la instal·lació presente, juntament amb la resta de documentació preceptiva, un certificat acreditatiu de la limitació dels inversors als valors autoritzats.

4. La central elèctrica objecte d’esta resolució, d’acord amb la potència instal·lada, ha de complir les prescripcions tècniques i d’equipament que sobre esta qüestió establix l’article 7 del Reial decret 413/2014, de 6 de juny, així com la resta de la normativa de desplegament, sobre els requisits de resposta davant de buits de tensió, l’adscripció a un centre de control de generació, el telemesurament en temps real i la resta d’obligacions que establix la regulació del sector elèctric per al tipus d’instal·lacions en què estes s’enquadren.

5. Pagament de l’impost que grava l’operació davant l’organisme tributari corresponent, en relació amb els contractes subscrits per a la disponibilitat dels terrenys, que s’hauran de presentar en el Servici Territorial d’Indústria, Energia i Mines d’Alacant, abans de l’obtenció de l’autorització d’explotació.

6. D’acord amb l’article 28 del Reial Decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i el Pròxim Orient, així com per a pal·liar els efectes de la sequera, el promotor podrà sol·licitar, en un termini no superior a 3 mesos des de l’obtenció d’esta autorització administrativa de construcció, l’extensió del termini per a complir la fita que arreplega l’article 1.1.b 5t del Reial Decret llei 23/2020, de 23 de juny, d’obtenció de l’autorització d’explotació definitiva, sense que en cap cas el termini total per a disposar de l’autorització administrativa d’explotació supere els 8 anys. En esta sol·licitud s’haurà d’indicar, com a mínim:

– el semestre de l’any natural en què la instal·lació obtindrà l’autorització administrativa d’explotació i

– el compromís d’acceptació expressa de la impossibilitat d’obtenció de l’autorització administrativa d’explotació provisional o definitiva, ni de la inscripció prèvia o definitiva en el Registre administratiu d’instal·lacions de producció d’energia elèctrica amb anterioritat a l’inici del semestre indicat.

7. D’acord amb l’article 131 del Reial decret 1955/2000, i el cronograma de treballs del projecte autoritzat, el període d’execució de les instal·lacions no serà superior a dotze (12) mesos, el qual es comptarà des de l’endemà de la notificació d’esta resolució. Això sense menyscapte de l’obligació del compliment del termini atorgat per al compliment de la fita 5 (obtenció de l’autorització administrativa d’explotació definitiva) fixat en el Reial Decret llei 23/2020, de 23 de juny.

D’acord amb l’article 30.3.b del Decret llei 14/2020, s’establix un termini màxim per a sol·licitar l’autorització d’explotació d’un (1) mes, des de la finalització del període d’execució ja indicat.

No obstant això, abans que finalitze, es podrà sol·licitar una ampliació concreta d’este amb una sol·licitud motivada davant d’este òrgan, que s’haurà d’acompanyar a este efecte de la documentació justificativa de la demora i del cronograma de treballs previstos per al nou termini sol·licitat.

Les pròrrogues de dates o d’ampliacions de terminis s’atorgaran quan estiguen degudament motivats tant els retards incorreguts, sempre que no siguen imputables a la persona titular de l’autorització, com les noves dates o terminis que se sol·liciten, i no es perjudique tercers.

En cap cas es podran atorgar pròrrogues o ampliacions de termini que excedisquen les dates de caducitat dels permisos d’accés i de connexió a la xarxa, de les declaracions o els informes d’impacte ambiental per a l’inici de les obres, o les que imposen els actes de selecció en els diversos procediments en concurrència competitiva que establix la regulació del sector elèctric.

Tampoc es podran atorgar quan la part peticionària pretenga demorar la presentació del projecte tècnic o l’execució i la posada en marxa d’este per no haver disposat o mantingut la capacitat financera exigida per a la realització, o quan l’entrada en funcionament de la instal·lació es considere que no ha d’ajornar-se perquè afecta la garantia de subministrament, les necessitats de les persones consumidores o el funcionament correcte del sistema elèctric.

1. La caducitat dels permisos d’accés i de connexió a la xarxa suposarà la caducitat de les autoritzacions administratives previstes en la legislació del sector elèctric que s’hagen atorgat i la necessitat d’obtindre’n unes altres noves per a les mateixes instal·lacions, sense perjuí que puguen convalidar-se certs tràmits, les quals només es podran tornar a atorgar després d’obtindre els nous permisos d’accés i de connexió per part dels agents gestors i titulars, respectivament, de les xarxes.

2. Les autoritzacions administratives caducaran quan ho facen les habilitacions de qualsevol classe o denominació vinculades a l’ocupació del sòl o d’edificacions.

3. En tot cas, s’haurà de complir el termini establit per a l’acreditació de l’obtenció de l’autorització d’explotació definitiva establit en l’article 1 del Reial Decret llei 23/2020, de 23 de juny, pel qual s’aproven mesures en matèria d’energia i en altres àmbits per a la reactivació econòmica, sense perjuí de l’extensió excepcional que preveu l’article 28 del Reial Decret llei 8/2023, de 27 de desembre.

4. L’agent promotor haurà de comunicar a l’òrgan ambiental la data de començament de l’execució del projecte. Així mateix, esta data s’haurà de notificar al Servici Territorial d’Indústria, Energia i Mines d’Alacant.

Per als treballs que es facen en terreny forestal o a una distància inferior o igual a 100 metres d’este, o hi haja una continuïtat de combustible susceptible de propagar el foc fins a terreny forestal, serà necessari presentar davant de la direcció territorial de la conselleria competent en matèria de prevenció d’incendis forestals, amb 20 dies naturals d’antelació a l’inici dels treballs, una declaració responsable, acompanyada de la documentació indicada en l’article 144 del Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana.

1. La persona titular de l’activitat haurà de complir el que s’establix en el Reial decret 9/2005, de 14 de gener, pel qual s’establix la relació d’activitats potencialment contaminants del sòl i els criteris i estàndards per a la declaració de sòls contaminats.

2. La persona titular d’esta resolució estarà obligada a comunicar, pel registre electrònic i amb la diligència adequada, les incidències dignes de menció que es produïsquen durant l’execució, tant a esta direcció general com al servici territorial competent en matèria d’energia d’Alacant.

3. La persona titular d’esta resolució haurà de complir els deures i les obligacions derivats de la legislació de prevenció de riscos laborals vigent durant la construcció.

4. Sense perjuí del que preveu l’article 12.4 del Decret 88/2005, de 29 d’abril, el personal tècnic en la matèria adscrit a este servici territorial o a la direcció general amb competències en matèria d’energia podrà fer les comprovacions i les proves que considere necessàries durant les obres i quan finalitzen estes en relació amb l’adequació d’esta a la documentació tècnica presentada i al compliment de la legislació vigent i de les condicions d’esta resolució.

5. Finalitzades les obres de construcció de les instal·lacions, la persona titular, en el termini màxim d’un (1) mes, sol·licitarà l’autorització d’explotació provisional per a proves, conforme al Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus i en els termes establits en l’article 12 del Decret 88/2005, de 29 d’abril.

Amb esta sol·licitud s’han de presentar els certificats de direcció i final d’obra subscrits per una persona facultativa competent, que acrediten que s’adeqüen als reglaments tècnics en la matèria segons el que establix la normativa vigent per als projectes d’instal·lacions elèctriques i, igualment, respecte de la present autorització administrativa prèvia i de construcció. Quan els certificats de direcció i final d’obra mencionats no estiguen visats pel col·legi professional corresponent, s’acompanyaran de la declaració responsable oportuna, segons el que indica la Resolució de 22/10/2010, de la Direcció General d’Energia, publicada en el DOGVnúm. 6389, de data 03/11/2010.

Igualment, s’ha d’adjuntar la documentació requerida segons l’ITC-LAT 04 del Reial decret 223/2008, de 15 de febrer, pel qual s’aprova el Reglament sobre condicions tècniques i garanties de seguretat en línies elèctriques d’alta tensió; l’ITC RAT-22 del Reial decret 337/2014, de 9 de maig, pel qual s’aprova el Reglament sobre condicions tècniques i garanties de seguretat en instal·lacions elèctriques d’alta tensió, i el Reial decret 842/2002, de 2 d’agost, pel qual s’aprova el Reglament electrotècnic per a baixa tensió i les seues instruccions tècniques complementàries.

Així mateix, s’ha de presentar la cartografia de la instal·lació executada de manera efectiva, georeferenciada al sistema oficial vigent i en un sistema de dades obert i compatible amb la cartografia de l’Institut Cartogràfic Valencià, i segons el format establit per l’òrgan substantiu.

1. Es justificarà documentalment que el projecte executat s’ajusta als condicionats imposats en esta resolució i els indicats en l’informe de determinació d’afeccions ambientals. Abans d’emetre l’informe previ a l’autorització d’explotació, el servici territorial competent en matèria d’energia corresponent sol·licitarà, de les administracions i els organismes que els han emés, la conformitat de l’obra executada respecte d’estos.

L’autorització d’explotació provisional no es podrà concedir si el total de les instal·lacions d’evacuació, incloses les compartides, així com les instal·lacions de connexió a la xarxa de transport, no estan acabades i amb l’autorització d’explotació. Tot això sense perjuí del que es preveu en l’article 28.3 del Reial Decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials que es deriven dels conflictes a Ucraïna i el Pròxim Orient, així com per a pal·liar els efectes de la sequera.

1. La persona titular d’esta autorització podrà sol·licitar l’autorització d’explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servici i presentar el certificat d’obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que indica el paràgraf anterior.

2. La persona titular té l’obligació de constituir una garantia econòmica per al compliment de l’obligació de desmantellament de la instal·lació i restauració dels terrenys i el seu entorn, per un import de 634.777 € (sis-cents trenta-quatre mil set-cents setanta-set euros), i s’haurà d’acreditar la deguda constitució (aportant la carta de pagament corresponent) amb la sol·licitud d’autorització d’explotació provisional de la instal·lació, requisit indispensable per a poder atorgar-se esta.

La garantia s’haurà de depositar en l’Agència Tributària Valenciana, el beneficiari de la qual serà l’òrgan competent en matèria d’energia per a la concessió de les autoritzacions administratives prèvies i de construcció, i hauran de constar les dades de la instal·lació (nom de la instal·lació, potència instal·lada, municipis a on se situen els grups generadors) i que es deposita per a complir l’obligació de desmantellar la instal·lació i restaurar els terrenys i l’entorn.

La duració mínima d’esta garantia econòmica haurà de ser de cinc anys, i s’haurà de renovar durant tota la vida útil de la central fotovoltaica, com a mínim, dos mesos abans que expire. La quantia de la garantia s’actualitzarà cada 5 anys amb base en el càlcul de variacions de l’índex general nacional de l’índex de preus de consum.

Esta garantia es cancel·larà quan la persona titular de la instal·lació acredite el compliment de les obligacions a les quals està afecta.

1. Una vegada obtinguda l’autorització d’explotació provisional, la persona titular ha de sol·licitar la inscripció prèvia en el Registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 39 del Reial decret 413/2014, de 6 de juny. Es tindrà en compte el que indica l’article 41 quant a la caducitat i la cancel·lació d’esta inscripció.

Segons el que indica l’article 39.6 del Reial decret 413/2014 mencionat, la inscripció de la instal·lació en el Registre d’instal·lacions de producció d’energia elèctrica amb caràcter previ permetrà el funcionament en proves d’esta.

1. Una vegada hagen finalitzat les proves de les instal·lacions amb resultat favorable, la persona titular, en el termini màxim d’un mes, sol·licitarà l’autorització d’explotació definitiva, d’acord amb el Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, i d’acord amb el Decret 88/2005, de 29 d’abril. S’han d’adjuntar els certificats pertinents segons el que s’ha indicat en els punts anteriors.

2. Una vegada obtinguda l’autorització d’explotació definitiva, la persona titular sol·licitarà la inscripció definitiva en el Registre administratiu d’instal·lacions de producció d’energia elèctrica, i presentarà la documentació pertinent segons l’article 40 del Reial decret 413/2014, de 6 de juny. No sol·licitar les autoritzacions d’explotació dins del termini podrà suposar la caducitat de les autoritzacions concedides.

3. S’advertix que, si en el transcurs de l’execució del projecte, i per a la connexió de la infraestructura d’evacuació de la planta solar fotovoltaica a una infraestructura de titularitat i en servici propietat d’I-DE Redes Eléctricas Inteligentes, SAU, és necessari tramitar una modificació de les instal·lacions de la xarxa de distribució, s’haurà d’iniciar l’expedient administratiu corresponent i serà l’empresa distribuïdora la que haurà de presentar la sol·licitud corresponent com a titular de la instal·lació.

4. La persona titular de la instal·lació té l’obligació de desmantellar la instal·lació i restituir els terrenys i l’entorn afectat una vegada caduquen les autoritzacions, o quan es tanque definitivament la instal·lació. Ha d’obtindre l’autorització de tancament definitiu de la instal·lació, segons el que indica l’article 53.5 de la Llei 24/2013, de 26 de desembre, del sector elèctric, així com per al tancament temporal.

5. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requerixen una autorització administrativa prèvia, d’acord amb el que preveu el Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat.

6. Tal com indica l’article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l’exacció dels tributs que legalment corresponga per la prestació del servici municipal o per l’execució de construccions, instal·lacions i obres, a pagar el respectiu cànon d’ús i aprofitament en sòl no urbanitzable i a complir la resta de compromisos assumits i determinats en la llicència corresponent.

El respectiu cànon d’ús i aprofitament l’establirà l’ajuntament en la llicència corresponent, per una quantia equivalent al 2 % dels costos estimats de les obres d’edificació i de les obres necessàries per a la implantació de la instal·lació. El cànon es generarà d’una sola vegada en ocasió de l’atorgament de la llicència urbanística, i l’ajuntament pot acordar, a sol·licitud de la part interessada, el fraccionament o ajornament del pagament, sempre dins del termini de vigència concedit. L’atorgament d’una pròrroga del termini no comportarà un cànon urbanístic nou.

L’ajuntament podrà aplicar les reduccions de l’import del cànon que siga procedent, de les arreplegades en l’article 38 del Decret llei 14/2020. L’impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s’integraran en el patrimoni municipal del sòl.

1. Segons el que establix l’article 26 del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, els permisos d’accés i de connexió d’instal·lacions construïdes i en servici caducaran quan, per causes imputables a la persona titular de la instal·lació diferents del tancament temporal, finalitze l’abocament d’energia a la xarxa per un període superior a tres (3) anys.

*Quart. Aprovació del pla de desmantellament de la instal·lació autoritzada i de restauració del terreny i l’entorn afectat*

Aprovar el pla de desmantellament de la instal·lació i de restauració del terreny i l’entorn afectat referit a la instal·lació descrita en l’apartat PRIMER, el pressupost del qual ascendix a 497.599,61 € (quatre-cents noranta-set mil cinc-cents noranta-nou euros amb seixanta-un cèntims d’euro).

Es compliran les condicions arreplegades per l’informe de l’òrgan competent en medi ambient, així com en els informes de territori i paisatge.

L’objectiu principal del pla ha de ser restituir el sòl agrícola de la parcel·la, i retornar al seu estat preexistent (en situació agrícola) els terrenys modificats per a l’execució de la planta fotovoltaica. Este objectiu ha de ser avaluat també des del punt de vista paisatgístic.

El pla de desmantellament aprovat no inclou la infraestructura d’evacuació que se cedirà al gestor de la xarxa de distribució (subestació de maniobra «STM MONTEMAR» i línia d’evacuació subterrània 66 kV DC).

Es compliran les condicions arreplegades per l’informe de l’òrgan competent en medi ambient, en concret el de data 8/03/2023 de la Direcció General de Medi Natural i Avaluació Ambiental, que establix que en el procés de desmantellament de la planta solar es recorda que no haurà de quedar cap element artificial en l’enclavament i que s’haurà de restaurar el sòl afectat de manera que es garantisquen els seus usos anteriors al canvi d’ús del sòl.

Així mateix, es compliran les condicions arreplegades en l’Informe de determinació d’afeccions ambientals de data 28/10/2022, que establix que es durà a terme el desmantellament i la restauració dels terrenys al seu estat anterior, d’acord amb el pla de desmantellament presentat, inclosa la restauració, després d’emetre’s la corresponent autorització administrativa de tancament definitiu de la central.

La persona titular constituirà la garantia econòmica que detalla el RESOLC TERCER d’esta resolució, relatiu a l’autorització de la construcció abans de la sol·licitud d’autorització d’explotació provisional, segons el que indica el Decret llei 14/2020.

*Quint. Publicacions, notificacions i comunicacions que cal fer d’esta resolució*

Ordenar, de conformitat amb el que disposa l’article 31 del Decret llei 14/2020:

– La publicació d’esta resolució en el *Diari Oficial de la Generalitat Valenciana*  i en el Butlletí Oficial de la Província d’Alacant, publicació que es farà igualment als efectes que determina l’article 44 de la Llei 39/2015, d’1 d’octubre, del procediment administratiu comú de les administracions públiques, de notificació d’esta resolució a les persones titulars desconegudes o amb domicili ignorat o a aquelles a les quals s’ha intentat notificar, però no s’ha pogut dur a terme.

– La publicació en el lloc d’internet de la Conselleria d’Innovació, Indústria, Comerç, i Turisme, en l’apartat d’Energia

<https://cindi.gva.es/va/web/energia/instal-lacions-autoritzades>  en valencià i

<https://cindi.gva.es/es/web/energia/instal-lacions-autoritzades>  en castellà).

– La notificació d’esta resolució a la persona titular i a totes les administracions públiques o organismes i empreses de servicis públics o servicis d’interés general que han intervingut, o han hagut d’intervindre, en el procediment d’autorització; les que han emés, o havien d’emetre, el condicionat tècnic al projecte d’execució; les persones titulars de béns i drets afectats, així com la resta de parts interessades en l’expedient.

– La notificació a l’òrgan ambiental segons el que preveu la legislació d’avaluació ambiental sobre la caducitat del pronunciament ambiental, així com als òrgans competents en ordenació del territori i del paisatge.

Les autoritzacions concedides es traslladaran a l’Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.

De conformitat amb el segon paràgraf de l’article 53.6 de la Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjuí de les concessions, autoritzacions, llicències i permisos, tant públics com privats, que siga necessari obtindre per la part sol·licitant per a executar i posar en marxa la instal·lació a què es referix esta resolució, d’acord amb altres disposicions que resulten aplicables, i especialment les relatives a l’ordenació del territori i al medi ambient. En tot cas, esta autorització s’emet sense perjuí de tercers i no afecta els drets particulars.

Serà causa de revocació d’esta resolució, amb tràmit previ del procediment oportú, l’incompliment o la inobservança de les condicions expressades en esta, la variació substancial de les característiques descrites en la documentació presentada o l’incompliment o el no manteniment dels pressupostos o els requisits essencials o indispensables, legals o reglamentaris, que s’han tingut en compte per a l’atorgament, així com qualsevol altra causa que ho justifique degudament i motivadament. En particular, la caducitat dels permisos d’accés i connexió suposarà la ineficàcia de les autoritzacions que s’atorguen en esta resolució.

Contra esta resolució, que no posa fi a la via administrativa, es pot interposar un recurs d’alçada davant de la Secretaria Autonòmica d’Indústria, Comerç i Consum, en el termini d’un mes, comptat a partir de l’endemà del dia en què tinga lloc la notificació d’esta, de conformitat amb el que disposen els articles 121 i 122 de la Llei 39/2015, d’1 d’octubre, del règim jurídic de les administracions públiques i del procediment administratiu comú.

[1]<https://dogv.gva.es/datos/2021/08/27/pdf/2021_8795.pdf>

[2]<https://www.dip-alicante.es/bop2/pdftotal/2021/08/04_146/2021_008342.pdf>

[3]<https://dogv.gva.es/datos/2022/12/16/pdf/2022_11976.pdf>

[4]<https://www.dip-alicante.es/bop2/pdftotal/2022/12/16_238/2022_009584.pdf>

  

València, 4 d'octubre de 2024

Manuel Argüelles Linares

Director general d'Energia i Mines

Esta disposició conté annexos. Consulteu-ne la versió en PDF.